
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 195 


19 Οκτωβρίου 2004 


ΝΟΜΟΣ ΥΠΆΡΙΘ. 3274 

Οργάνωση και λειτουργία των Οργανισμών Τοπικής Αυτο¬ 
διοίκησης πρώτου και δεύτερου βαθμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΘΕΜΑΤΑ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
Αρθρο 1 

Νομαρχιακές Επιτροπές 

1. Το άρθρο 13του Π.Δ. 30/1996, όπως ανπκαταστάθηκε 
με την παράγραφο 24 του άρθρου 15 του Ν. 2503/1997, 
αντικαθίσταται ως εξής: 

«Άρθρο 13 

Όργανα των Νομαρχιακών Αυτοδιοικήσεων 

Όργανα των Νομαρχιακών Αυτοδιοικήσεων είναι το Νο¬ 
μαρχιακό Συμβούλιο (Ν.Σ.), οι Νομαρχιακές Επιτροπές 
(Ν.Ε.) και ο Νομάρχης.» 

2. Το άρθρο 15του Π.Δ. 30/1996, όπως αντικαταστάθηκε 
με την παράγραφο 25 του άρθρου 15 του Ν. 2503/1997, 
αντικαθίσταται ως ακολούθως: 

«Άρθρο 15 

Νομαρχιακές Επιτροπές 

1.0 αριθμός των Νομαρχιακών Επιτροπών καθορίζεται με 
απόφαση του Νομαρχιακού Συμβουλίου και είναι ως δύο (2) 
για τις Νομαρχιακές Αυτοδιοικήσεις και τα Νομαρχιακά Δια¬ 
μερίσματα που έχουν πληθυσμό μέχρι 100.000 κατοίκους, 
ως τέσσερις (4) για τις Νομαρχιακές Αυτοδιοικήσεις και τα 
Νομαρχιακά Διαμερίσματα που έχουν πληθυσμό από 
100.001 έως 200.000 κατοίκους και ως έξι (6) για τις Νομαρ¬ 
χιακές Αυτοδιοικήσεις καιτα Νομαρχιακά Διαμερίσματα που 
έχουν πληθυσμό περισσότερους από 200.001 κατοίκους. 

2. Η Νομαρχιακή Επιτροπή αποτελείται από τον Πρόεδρό 
της και δύο μέλη, εάν το Νομαρχιακό Συμβούλιο έχει είκο¬ 
σι ένα (21) μέλη, τέσσερα (4) μέλη, εάντο Νομαρχιακό Συμ¬ 
βούλιο έχει μέχρι τριάντα ένα (31) μέλη και έξι (6) μέλη, εάν 
το Νομαρχιακό Συμβούλιο έχει τριάντα επτά (37) μέλη. Τα 
μισά από τα μέλη προέρχονται από τη μειοψηφία του Νο¬ 
μαρχιακού Συμβουλίου. Αν σύμβουλοι της μειοψηφίας δεν 
δέχονται να εκλεγούν μέλη της Νομαρχιακής Επιτροπής, 
εκλέγονται στη θέση τους άλλα μέλη του Νομαρχιακού 


Συμβουλίου. Η θητεία των μελών της Νομαρχιακής Επι¬ 
τροπής είναι διετής και ακολουθεί κάθε διετία της νομαρ¬ 
χιακής περιόδου. 

3. Στην έδρα των ενιαίων ή διευρυμένων Νομαρχιακών 
Αυτοδιοικήσεων συνιστώνται δύο Νομαρχιακές Επιτρο¬ 
πές, οι οποίες αποτελούνται από τον Πρόεδρο και τέσσερα 
(4) μέλη. Η τριμελής επιτροπή του άρθρου 116παρ. 12του 
Π.Δ. 30/1996 καταργείται. Καταργούνται, επίσης, όλες οι 
διατάξεις που αφορούν τη λειτουργία της. Οι αρμοδιότη- 
τές της ασκούνται εφεξής από τις Νομαρχιακές Επιτροπές. 

4. Τα μέλη των Νομαρχιακών Επιτροπών, εκτός από τους 
προέδρους, μπορούν να ανακληθούν με απόφαση του Νο¬ 
μαρχιακού Συμβουλίου, ύστερα από πρόταση του Νομάρχη 
ή αριθμού μελών του Νομαρχιακού Συμβουλίου ίσου με το 
διπλάσιο του αριθμού των μελών της αντίστοιχης Νομαρ¬ 
χιακής Επιτροπής. Ο Πρόεδρος της Νομαρχιακής Επιτρο¬ 
πής μπορεί να αντικατασταθεί με αιτιολογημένη απόφαση 
του Νομάρχη. Η θητεία των Αντινομαρχών είναι ετήσια.» 

3. Η παρ. 1 του άρθρου 58 του Π.Δ. 30/1996, όπως αντι- 
καταστάθηκε με την παρ. 26 του άρθρου 15 του Ν. 2503/ 
1997, αντικαθίσταται ως εξής: 

«1. Τον Ιανουάριο του πρώτου και του τρίτου χρόνου της 
νομαρχιακής περιόδου το Νομαρχιακό Συμβούλιο, μετά 
την εκλογή του προεδρείου του, εκλέγει, με μυστική ψηφο¬ 
φορία, τα μέλη των Νομαρχιακών Επιτροπών μεταξύ των 
μελών του, εκτός από τον πρόεδρό του.» 

4. Η παρ. 28 του άρθρου 15 του Ν. 2503/1997 αντικαθί¬ 
σταται ως ακολούθως: 

«28. Σε κάθε Νομαρχιακή Αυτοδιοίκηση και Νομαρχιακό 
Διαμέρισμα το Νομάρχη επικουρούν οι Αντινομάρχες. Σε 
κάθε Νομαρχιακή Αυτοδιοίκηση και Νομαρχιακό Διαμέρι¬ 
σμα που λειτουργούν δύο (2) Νομαρχιακές Επιτροπές ορί¬ 
ζονται δύο (2) Αντινομάρχες, όπου λειτουργούν τέσσερις 
(4) Νομαρχιακές Επιτροπές ορίζονται τέσσερις (4) Αντινο- 
μάρχες και όπου λειτουργούν έξι (6) Νομαρχιακές Επιτρο¬ 
πές ορίζονται έξι (6) Αντινομάρχες.» 

5. Όπου στις διατάξεις της κείμενης νομοθεσίας αναφέ- 
ρεται η ιδιότητα «βοηθός νομάρχης», από τη δημοσίευση 
του νόμου αυτού νοείται «αντινομάρχης». 

6. Τοπρώτο εδάφιοτηςπαρ. 31 του άρθρου 15του Ν. 2503/ 
1997 αντικαθίσταται ως ακολούθως: 

«Ο Πρόεδρος κάθε Νομαρχιακής Επιτροπής ορίζεται, με 
απόφαση του Νομάρχη, μεταξύ των Αντινομαρχών. Η θη¬ 
τεία του Προέδρου είναι ετήσια.» 

7. Το τρίτο εδάφιο της παρ. 8 του άρθρου 15 του Ν. 2503/ 
1997 τροποποιείται ως εξής: 

«Στους ανωτέρω γραμματείς καταβάλλεται αποζημίωση 
σύμφωνα με τις εκάστοτε ισχύουσες διατάξεις.» 

8. Η περίπτωση ιη' της παραγράφου 1 του άρθρου 49 του 
Π.Δ. 30/1996 καταργείται, με αντίστοιχη αναρίθμηση των 
υπόλοιπων περιπτώσεων και προστίθεται περίπτωση κε' 
ως εξής: 

«κε. Τον καθορισμό των αρμοδιοτήτων κάθε Νομαρχια¬ 
κής Επιτροπής.» 

Άρθρο 2 

Αρμοδιότητες Νομαρχιακών Επιτροπών 

Το άρθρο 60 του Π.Δ. 30/1996 αντικαθίσταται ως ακο¬ 
λούθως: 

«Άρθρο 60 
Αρμοδιότητες 

1. Η Νομαρχιακή Επιτροπή έχει τις ακόλουθες αρμοδιό¬ 
τητες: 

α. Καταρτίζει σχέδιο του προϋπολογισμού της Νομαρ¬ 
χιακής Αυτοδιοίκησης ή του Νομαρχιακού Διαμερίσματος. 

β. Επεξεργάζεται, προελέγχει τον απολογισμό και υπο¬ 
βάλλει σχετική έκθεση στο Νομαρχιακό Συμβούλιο. 

γ. Καθορίζει τους όρους, συντάσσει τη διακήρυξη, διε¬ 
ξάγει και κατακυρώνει κάθε μορφής δημοπρασία. Για τη 
διεξαγωγή των δημοπρασιών και την αξιολόγηση των προ¬ 
σφορών μπορεί να συγκροτεί επιτροπές από μέλη της ή ει¬ 
δικούς επιστήμονες, υπαλλήλους της Νομαρχιακής Αυτο¬ 
διοίκησης ή δημόσιους υπαλλήλους, που λειτουργούν 
εντός του κανονικού ωραρίου εργασίας. 

δ. Καταρτίζειτους όρους, συντάσσειτις διακηρύξεις δια¬ 
γωνισμών για την εκτέλεση έργων, εργασιών, προγραμμά¬ 
των και προμηθειών για την ανάθεση της παροχής υπηρε¬ 
σιών. Όταν για τη διεξαγωγή των διαγωνισμών και την αξιο¬ 
λόγηση των προσφορών προβλέπονται από τις κείμενες 
διατάξεις ειδικές επιτροπές, η συγκρότησή τους γίνεται 
από τη Νομαρχιακή Επιτροπή. 

ε. Μελετούν την ανάγκη σύναψης δανείων, καθορίζουν 
τους όρους τους και κάνουν σχετική εισήγηση στο Νομαρ¬ 
χιακό Συμβούλιο. 

στ. Αποφασίζουν για την άσκηση όλων των ένδικων βοη¬ 
θημάτων και των ένδικων μέσων, καθώς και την παραίτηση 
από αυτά. 

ζ. Αποφασίζουν για την υποβολή προσφυγών στις διοικη¬ 
τικές αρχές. 

η. Αποφασίζουν για το συμβιβασμό ή την κατάργηση δί¬ 
κης που έχει αντικείμενο μέχρι ποσού δεκαπέντε χιλιάδων 
(15.000) ευρώ. Στα θέματα, για τα οποία επιτρέπεται συμ¬ 
βιβασμός και κατάργηση δίκης, δεν περιλαμβάνονται όσα 
αφορούν απαιτήσεις μισθών, επιδομάτων, αποζημιώσεων, 
εξόδων παράστασης, εξόδων κίνησης και γενικά μισθολο- 
γικών παροχών οποιοσδήποτε μορφής. 

θ. Αποφασίζουν για την πρόσληψη δικηγόρου και για την 
ανάκληση της πληρεξουσιότητάς του, όταν δεν έχει προ- 
σληφθεί δικηγόρος με πάγια αντιμισθία ή ο προσληφθείς 
δεν έχει δικαίωμα παράστασης στο δικαστήριο που είναι 
διάδικος η Νομαρχιακή Αυτοδιοίκηση. Η αμοιβή του δικη¬ 
γόρου στις περιπτώσεις αυτές ορίζεται σύμφωνα με τις 
διατάξεις του Κώδικα «Περί Δικηγόρων», όπως ισχύουν κά¬ 
θε φορά, με βάση πίνακα αμοιβών που ελέγχεται ως προς 
το κανονικό των αμοιβών και θεωρείται από τον πρόεδρο 
του οικείου Δικηγορικού Συλλόγου ή με τελεσίδικη απόφα¬ 
ση του αρμόδιου δικαστηρίου. 

ι. Προετοιμάζουν τις υποθέσεις αρμοδιότητας του Νο¬ 
μαρχιακού Συμβουλίου. 

2. Το Νομαρχιακό Συμβούλιο μπορεί να μεταβιβάζει και 
άλλες αρμοδιότητες στις Νομαρχιακές Επιτροπές. Ο κα¬ 


θορισμός του τομέα αρμοδιότητας κάθε Νομαρχιακής Επι¬ 
τροπής γίνεται με απόφαση του Νομαρχιακού Συμβουλίου, 
η οποία λαμβάνεται τον Ιανουάριο του πρώτου και του τρί¬ 
του χρόνου της νομαρχιακής περιόδου, μετά την εκλογή 
του προεδρείου του. 

3.0 Νομάρχης μπορεί να προεδρεύει συνεδριάσεων Νο¬ 
μαρχιακών Επιτροπών, αλλά στις συνεδριάσεις αυτές δεν 
μετέχει ο οικείος Αντινομάρχης. Συντονίζει το έργο των 
Προέδρων των Νομαρχιακών Επιτροπών και εκτελεί τις 
αποφάσεις τους. Σε περίπτωση που διαφωνεί με αυτές, 
εφόσον δεν έχει προεδρεύσει στην οικεία συνεδρίαση, 
αναπέμπει άπαξ αιτιολογημένα τα θέματα για τα οποία δια¬ 
φωνεί στην ίδια Επιτροπή για λήψη νέας απόφασης ή τα πα¬ 
ραπέμπει αιτιολογημένα στο Νομαρχιακό Συμβούλιο.» 

Άρθρο 3 

Οικονομικά θέματα Νομαρχιακών Αυτοδιοικήσεων 

1 .α. Οι ληξιπρόθεσμες ή μη οφειλές των Νομαρχιακών 
Αυτοδιοικήσεων και των Νομαρχιακών Επιχειρήσεων προς 
το Δημόσιο, ως τη δημοσίευση του νόμου αυτού, απαλ¬ 
λάσσονται από προσαυξήσεις εκπρόθεσμης καταβολής 
και κάθε μορφής επιβαρύνσεις, εφόσον η Νομαρχιακή Αυ¬ 
τοδιοίκηση καταβάλει εφάπαξ τη βασική οφειλή ως την τε¬ 
λευταία εργάσιμη ημέρατου δέκατου μήνα από τη δημοσί¬ 
ευση του παρόντος. Ως πρώτος μήνας θεωρείται ο αντί¬ 
στοιχος της δημοσίευσης. 

β. Οι υποχρεώσεις των Νομαρχιακών Αυτοδιοικήσεων και 
των Νομαρχιακών Επιχειρήσεων προς το Ι.Κ.Α. από καθυ- 
στερούμενες ασφαλιστικές εισφορές ως τη δημοσίευση 
του παρόντος απαλλάσσονται από προσαυξήσεις εκπρό¬ 
θεσμης καταβολής και κάθε μορφής επιβαρύνσεις, εφόσον 
η Νομαρχιακή Αυτοδιοίκηση καταβάλει σε αυτό εφάπαξ το 
ποσό της βασικής οφειλής της, μέσα στην προθεσμία της 
προηγούμενης περίπτωσης. Σε περίπτωση μη καταβολής 
κατά τα ανωτέρω του ποσού των παραπάνω οφειλών, καθί¬ 
σταται απαιτητό το σύνολο κάθε οφειλής μαζί με τις κάθε εί¬ 
δους νόμιμες προσαυξήσεις. Οι απαιτητές ασφαλιστικές ει¬ 
σφορές από τη δημοσίευση του παρόντος και εφεξής κα¬ 
ταβάλλονται κανονικά μέσα στις νόμιμες προθεσμίες. 

2. Οι ληξιπρόθεσμες ως τη δημοσίευση του παρόντος 
οφειλές των Νομαρχιακών Αυτοδιοικήσεων και των Νο¬ 
μαρχιακών Επιχειρήσεων: 

α) προς τις Δ.Ε.Κ.Ο., 

β) προς κρατικά και ιδιωτικά πιστωτικά ιδρύματα, 

γ) προς τους ιδιώτες, φυσικά ή νομικά πρόσωπα, για 
οφειλές που προέκυψαν από την εκτέλεση έργων, εργα¬ 
σιών, προμηθειών, ανάθεση μελετών ή τη διενέργεια απαλ¬ 
λοτριώσεων, σύμφωνα με τις κείμενες διατάξεις, 

δ) προς το Ταμείο Παρακαταθηκών και Δανείων για οφει¬ 
λές από δάνεια που τους έχει χορηγήσει, καθώς και ληξι¬ 
πρόθεσμες υποχρεώσεις της παραγράφου 1 του νόμου 
αυτού και 

ε) από οποιαδήποτε αιτία, εφόσον έχουν επιδικασθεί με 
τελεσίδικη δικαστική απόφαση, είναι δυνατόν να εξυπηρε¬ 
τούνται με σύναψη δανείων από το Ταμείο Παρακαταθηκών 
και Δανείων, ύστερα από σχετική αίτησή τους, με ανάλογη 
εφαρμογή του άρθρου 19παρ. 7 του Ν. 3242/2004. Από τη 
ρύθμιση αυτή εξαιρούνται όλες οι περιπτώσεις του άρθρου 
4 του Ν. 2672/1998, οι δαπάνες των οποίων καλύπτονται με 
επιχορηγήσεις από τον Κρατικό Προϋπολογισμό. 

3. Το επιτόκιο ορίζεται με βάση τα τρέχοντα επιτόκια των 
ομολόγων του Ελληνικού Δημοσίου δεκαετούς διάρκειας. 

4. Το επιτόκιο των δανείων του άρθρου αυτού αναπρο¬ 
σαρμόζεται την 1/1 και 1/7 κάθε έτους υποχρεωτικά, με 

αποφάσεις του Διοικητικού Συμβουλίου του Ταμείου Πα¬ 
ρακαταθηκών και Δανείων, η δε αναπροσαρμογή γίνεται με 
βάση το μέσο όρο του επιτοκίου του προηγηθέντος εξαμή¬ 
νου των ομολόγων δεκαετούς διάρκειας. Ο πιο πάνω μέ¬ 
σος όρος υπολογίζεται από τις αρμόδιες Υπηρεσίες του 
Υπουργείου Οικονομίας και Οικονομικών (Διεύθυνση Δη¬ 
μόσιου Χρέους) ή τον Οργανισμό Διαχείρισης Δημόσιου 
Χρέους και αφορά τα τρέχοντα επιτόκια (αποδόσεις) δε¬ 
καετούς διάρκειας. Ειδικά το αρχικό επιτόκιο ορίζεται με 
βάση το μέσο όρο του προηγούμενου της χορήγησης του 
δανείου εξαμήνου. Όλα τα ανωτέρω επιτόκια υπολογίζο¬ 
νται κάθε φορά προσαυξημένα κατά 0,5, πλέον εισφοράς 
του Ν. 128/1975. 

5. Το προϊόν των δανείων αυτού του άρθρου απαγορεύ¬ 
εται να διατίθεται για οποιονδήποτε άλλο σκοπό και εγ- 
γράφεται σε ειδικό κωδικό στον προϋπολογισμό της οικεί¬ 
ας Νομαρχιακής Αυτοδιοίκησης, με τον τίτλο «Δάνειο για 
την εξόφληση ληξιπρόθεσμων οφειλών», με αναφορά στον 
παρόντα νόμο. Οποιαδήποτε εντολή πληρωμής σε βάρος 
του κωδικού αυτού, που αντίκειται στις διατάξεις του πα¬ 
ρόντος, είναι άκυρη και ο αρμόδιος οικονομικός υπάλλη¬ 
λος υποχρεούται να μην την εκτελέσει. 

6. Στο στάδιο της χορήγησης το ύψος και ο χρόνος απο¬ 
πληρωμής του δανείου καθορίζονται κατά τέτοιο τρόπο, 
ώστε η ετήσια τοκοχρεολυτική δόση να μην υπερβαίνει το 
20% των τακτικών εσόδων των Νομαρχιακών Αυτοδιοική- 
σεωντου άρθρου 1 απερ. 1,2 και 4του Ν. 2672/1998. Η μέ- 
γιστη διάρκεια εξόφλησης του δανείου δεν μπορεί να 
υπερβαίνει τα δεκαπέντε (15) έτη. Επίσης μπορεί να χορη¬ 
γείται περίοδος χάριτος έως είκοσι τέσσερις (24) μήνες σε 
άλατα δάνεια του άρθρου αυτού με καταβολή ή κεφαλαιο¬ 
ποίηση των τόκων της περιόδου χάριτος. 

7. Η εξόφληση των δανείων γίνεται με παρακράτηση ανά¬ 
λογων ποσών, από τα συνολικά έσοδα των Νομαρχιακών 
Αυτοδιοικήσεων, που είναι δυνατό να εκχωρηθούν. Η πα¬ 
ρακράτηση γίνεται από το Ταμείο Παρακαταθηκών και Δα¬ 
νείων σε μηνιαίες δόσεις. 

8. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονομι¬ 
κών, που εκδίδεται ύστερα από πρόταση του Ταμείου Πα¬ 
ρακαταθηκών και Δανείων, καθορίζονται οι διαδικασίες και 
τα δικαιολογητικά, τα οποία απαιτούνται για την εφαρμογή 
του άρθρου αυτού, καθώς και κάθε άλλη αναγκαία λεπτο¬ 
μέρεια. 

9. Από τη δημοσίευση του παρόντος νόμου διαγράφο¬ 
νται τα υφιστάμενα χρέη των Νομαρχιακών Αυτοδιοικήσε¬ 
ων προς το Δημόσιο, τα οποία προέρχονται από οφειλές 
των πρώην Νομαρχιακών Ταμείων. 

10. Για την αντιμετώπιση του έργου του προληπτικού 
ελέγχου δαπανών, σύμφωνα με τις διατάξεις του άρθρου 
23 του Ν. 3202/2003, συνιστώνται στο Ελεγκτικό Συνέδριο 
εβδομήντα (70) θέσεις ΠΕ κατηγορίας. Η κατανομή των θέ¬ 
σεων γίνεται με απόφαση της Ολομέλειας του Ελεγκτικού 
Συνεδρίου. Η πλήρωση των ως άνω θέσεων γίνεται σύμ¬ 
φωνα με τη διάταξη της παρ. 9 του άρθρου 24 του Ν. 3202/ 
2003. 

Άρθρο 4 

Σύσταση θέσης Γενικού Γραμματέα και ειδικές ρυθμίσεις 

1. Σε κάθε Νομαρχιακή Αυτοδιοίκηση και Νομαρχιακό 
Διαμέρισμα συνιστάται μία θέση μετακλητού Γενικού 
Γ ραμματέα. Ο Γ ενικός Γ ραμματέας διορίζεται και παύεται 
με απόφαση του Νομάρχη, που δημοσιεύεται σε περίληψη 
στην Εφημερίδα της Κυβερνήσεως. Ο Γενικός Γραμματέ¬ 


ας παύει να ασκεί τα καθήκοντά του και παύεται αυτοδικαί¬ 
ως, όταν ο Νομάρχης που τον προσέλαβε αποβάλει την 
ιδιότητά του για οποιονδήποτε λόγο. 

2. Σε θέση Γενικού Γραμματέα επιτρέπεται ο διορισμός 
υπαλλήλων και λειτουργών του δημόσιου τομέα, όπως 
οριοθετείται κάθε φορά, ανεξάρτητα από τη σχέση εργα¬ 
σίας με την οποία υπηρετούν σε αυτόν. Ο χρόνος υπηρε¬ 
σίας που διανύεται στις θέσεις αυτές λογίζεται, για όλες τις 
συνέπειες, ως πραγματική υπηρεσία στην οργανική τους 
θέση. Σε περίπτωση αποχώρησής τους από τις παραπάνω 
θέσεις επανέρχονται αυτοδικαίως στη θέση που κατείχαν 
πριν από το διορισμό τους. Αν η θέση αυτή δεν είναι κενή, 
θεωρούνται ότι κατέχουν ομοιόβαθμη προσωρινή θέση, 
που συνιστάται αυτοδικαίως και καταργείται επίσης αυτο¬ 
δικαίως, όταν αποχωρήσουν από την υπηρεσία. 

3. Ο Γενικός Γραμματέας προΐσταται, αμέσως μετά το 
Νομάρχη, όλων των υπηρεσιών της Νομαρχιακής Αυτοδι¬ 
οίκησης και του Νομαρχιακού Διαμερίσματος και προσυ¬ 
πογράφει τα έγγραφα που υπογράφονται από το Νομάρχη 
ή τον Αντινομάρχη. 

4. Οι αποδοχές του Γ ενικού Γ ραμματέα καθορίζονται με 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών. 

5. Στο τρίτο εδάφιο της παρ. 10του άρθρου 9 του Ν. 2623/ 
1998 οι λέξεις «ή στις νησιωτικές περιοχές αν διαμένουν σε 
άλλο νησί» αντικαθίστανται από τις λέξεις «ή σε νησί εκτός 
της έδρας της Νομαρχιακής Αυτοδιοίκησης». 

Άρθρο 5 

Σύσταση επιτροπών 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης Επιτροπή για τη σύνταξη Κώδι¬ 
κα Νομαρχιακής Αυτοδιοίκησης. 

Στην Επιτροπή μετέχουν: 

α. Ένας Σύμβουλος της Επικράτειας, που ορίζεται από 
τον Πρόεδρο του Δικαστηρίου αυτού, ως Πρόεδρος. 

β. Ο αρμόδιος Νομικός Σύμβουλος του Υπουργείου Εσω¬ 
τερικών, Δημόσιας Διοίκησης και Αποκέντρωσης, ο οποίος 
και αναπληρώνειτον Πρόεδρο, όταν κωλύεται ή απουσιάζει. 

γ. Δύο μέλη Δ.Ε.Π. Τμήματος Νομικής με ειδίκευση στο 
δημόσιο δίκαιο, που ορίζονται από τον οικείο Πρύτανη. 

δ. Οι Γενικοί Διευθυντές Τοπικής Αυτοδιοίκησης και Ανα¬ 
πτυξιακών Προγραμμάτων του Υπουργείου Εσωτερικών, 
Δημόσιας Διοίκησης και Αποκέντρωσης. 

ε. Ένας εκπρόσωπος του Γ ενικού Λογιστηρίου του Κρά¬ 
τους, που ορίζεται με απόφαση του Υπουργού Οικονομίας 
και Οικονομικών. 

στ. Οι Διευθυντές των Διευθύνσεων της Γενικής Διεύθυν¬ 
σης Τοπικής Αυτοδιοίκησης του Υπουργείου Εσωτερικών, 
Δημόσιας Διοίκησης και Αποκέντρωσης και ένας Διευθυ¬ 
ντής της Γενικής Γραμματείας Δημόσιας Διοίκησης και 
Ηλεκτρονικής Διακυβέρνησης του ίδιου Υπουργείου. 

ζ. Δύο εκπρόσωποι της Ένωσης Νομαρχιακών Αυτοδιοι¬ 
κήσεων Ελλάδας, που ορίζονται με απόφαση του προέ¬ 
δρου της. 

Η Επιτροπή συγκροτείται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης. Μετηνίδια 
απόφαση ορίζεται ο χρόνος περάτωσηςτου έργου της, οι ει¬ 
δικοί εισηγητές και τα μέλη της γραμματείας της Επιτροπής 
και ρυθμίζονται τα θέματα που αφορούν την οργάνωση και 
τη λειτουργία της. Με απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας και 
Οικονομικών καθορίζεται, κατά τις κείμενες διατάξεις, η απο¬ 
ζημίωση των μελών της Επιτροπής, των ειδικών εισηγητών 

και των μελών της γραμματείας της. Η γραμματεία της Επι¬ 
τροπής αποτελείται από δύο (2) υπαλλήλους του κλάδου ΠΕ 
Διοικητικού της Γενικής Διεύθυνσης Τοπικής Αυτοδιοίκησης 
του Υπουργείου Εσωτερικών, Δημόσιας Διοίκησης και Απο¬ 
κέντρωσης, με ισάριθμους αναπληρωτέςτουςτου ίδιου κλά¬ 
δου και απάτην ίδια Γενική Διεύθυνση. Το σχέδιο του Κώδι¬ 
κα Νομαρχιακής Αυτοδιοίκησης, που θα συντάξει η ανωτέρω 
Επιτροπή, θα υποβληθεί στη Βουλή για να κυρωθεί κατά τη 
διαδικασία που προβλέπει το άρθρο 76 παρ. 6 του Συντάγ¬ 
ματος. 

2. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης Επιτροπή για τον καθορισμό 
των αρμοδιοτήτων της Διοίκησης, οι οποίες θα μεταβιβα- 
σθούν στις Νομαρχιακές Αυτοδιοικήσεις. 

Στην Επιτροπή μετέχουν: 

α. Ο Γενικός Γραμματέας του Υπουργείου Εσωτερικών, 
Δημόσιας Διοίκησης και Αποκέντρωσης, ως Πρόεδρος. 

β. Ένας Σύμβουλος της Επικράτειας, που ορίζεται από 
τον Πρόεδρο του Δικαστηρίου, ο οποίος και αναπληρώνει 
τον Πρόεδρο, όταν κωλύεται ή απουσιάζει. 

γ. Ο αρμόδιος Νομικός Σύμβουλοςτου Υπουργείου Εσω¬ 
τερικών, Δημόσιας Διοίκησης και Αποκέντρωσης. 

δ. Ένα μέλος Δ.Ε.Π. Τμήματος Νομικής με ειδίκευση στο 
δημόσιο δίκαιο, που ορίζεται από τον οικείο Πρύτανη. 

ε. Ο Γενικός Διευθυντής Τοπικής Αυτοδιοίκησης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

στ. ΟιΔιευθυντές των Διευθύνσεων της Γενικής Διεύθυν¬ 
σης Τοπικής Αυτοδιοίκησης του Υπουργείου Εσωτερικών, 
Δημόσιας Διοίκησης και Αποκέντρωσης. 

ζ. Δύο εκπρόσωποι της Ένωσης Νομαρχιακών Αυτοδιοι¬ 
κήσεων Ελλάδας, που ορίζονται με απόφαση του προέ¬ 
δρου τους. 

Η Επιτροπή συγκροτείται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης και 
ολοκληρώνει το έργο της το αργότερο μέσα σε έξι (6) μή¬ 
νες από τη συγκρότησή της. Με την ίδια απόφαση ορίζο¬ 
νται οι ειδικοί εισηγητές και τα μέλη της γραμματείας της 
Επιτροπής. Η γραμματεία αποτελείται από δύο (2) υπαλ¬ 
λήλους του κλάδου ΠΕ Διοικητικού του Υπουργείου Εσω¬ 
τερικών, Δημόσιας Διοίκησης και Αποκέντρωσης, με ισά¬ 
ριθμους αναπληρωτές τους του ιδίου κλάδου. Στην ίδια 
απόφαση ρυθμίζονται επίσης τα θέματα που αφορούν την 
οργάνωση και λειτουργία της. Με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών καθορίζεται, κατά τις κείμενες 
διατάξεις, η αποζημίωση των μελών της Επιτροπής, των ει¬ 
δικών εισηγητών και των μελών της γραμματείας. 

ΚΕΦΑΛΑΙΟ Β' 

ΝΕΟ ΑΝΑΠΤΥΞΙΑΚΟ ΠΡΟΓΡΑΜΜΑ ΤΟΠΙΚΗΣ ΑΥΤΟΔΙ¬ 
ΟΙΚΗΣΗΣ ΠΡΟΓΡΑΜΜΑ «ΘΗΣΕΑΣ» 

Αρθρο 6 

Σκοπός και διάρκεια του Προγράμματος «ΘΗΣΕΑΣ» 

1. Για την υποστήριξη των οργανισμών τοπικής αυτοδιοί¬ 
κησης (Ο.Τ.Α.) πρώτου βαθμού, ως προς την πραγματο¬ 
ποίηση επενδύσεων τοπικής ανάπτυξης, καθώς και για τη 
βελτίωση της ποιότητας των υφιστάμενων υποδομών και 
των παρεχόμενων υπηρεσιών με γνώμονα την αρμονική, 
ισόρροπη βιώσιμη ανάπτυξη, καταρτίζεται Νέο Αναπτυξια¬ 
κό Πρόγραμμα Τοπικής Αυτοδιοίκησης (Πρόγραμμα 
«ΘΗΣΕΑΣ»), 

2. Το Πρόγραμμα «ΘΗΣΕΑΣ» καταρτίζεται από την Επι¬ 
τροπή της παρ. 1 του άρθρου 9 αυτού του νόμου με στόχο: 


α. το συντονισμό του συνόλου των επί μέρους πολιτικών 
που εφαρμόζονται για τους Ο.Τ.Α. πρώτου βαθμού, με κα¬ 
τεύθυνση την ενίσχυση του αναπτυξιακού τους ρόλου και 
των μεταξύ τους συνεργασιών, 

β. την ορθολογική αξιοποίηση των χρηματοδοτήσεων 
που κατευθύνονται στους Ο.Τ.Α. πρώτου βαθμού, έτσι 
ώστε να βελτιώνεται η αποδοτικότητάτους, και 

γ. την ενίσχυση της αποτελεσματικότητας των Ο.Τ.Α. 
πρώτου βαθμού. 

3. Το Πρόγραμμα «ΘΗΣΕΑΣ» έχει πενταετή διάρκεια 
(2005-2009), η οποία μπορεί να παραταθεί, με απόφαση του 
Υπουργικού Συμβουλίου, για δύο επιπλέον έτη (2005-2011). 

Αρθρο 7 

Περιεχόμενο του Προγράμματος «ΘΗΣΕΑΣ» 

Το Πρόγραμμα «ΘΗΣΕΑΣ» συντίθεται από τα ακόλουθα 
Υποπρογράμματα και Μέτρα: 

Α. Υποπρόγραμμα 1 «Οργάνωση και ανάπτυξη των υπη¬ 
ρεσιών των οργανισμών τοπικής αυτοδιοίκησης» για τους 
Ο.Τ.Α. πρώτου βαθμού: Υποστηρικτικές δράσεις οργάνω¬ 
σης και ανάπτυξης των υπηρεσιών τους, χρηματοδότηση 
πολιτικών συνολικής υποστήριξής τους και εκπόνηση των 
αναγκαίων μελετών, αντιμετώπιση ειδικών, έκτακτων και 
επειγουσών αναγκών, οριζόντιες πολιτικές. 

Το Υποπρόγραμμα 1 περιλαμβάνει τα ακόλουθα Μέτρα: 

Μέτρο 1.1: Κατάρτιση Επιχειρησιακών Προγραμμάτων. 

Μέτρο 1.2: α. Μελέτες οργάνωσης και ανάπτυξης των 
υπηρεσιώντων Ο.Τ.Α.. 

β. Υποστήριξη της προσυμβατικής διαδικασίας των συ¬ 
μπράξεων Ο.Τ.Α. με ιδιώτες (προκαταρκτικές μελέτες σκο¬ 
πιμότητας χρήσης της μεθόδου, διαγωνιστική διαδικασία 
επιλογής ιδιωτών - επενδυτών, κατάρτιση συμβάσεων). 

Μέτρο 1.3: Έργα οργάνωσης και ανάπτυξης των υπηρε¬ 
σιών των Ο.Τ.Α.. 

Μέτρο 1.4: Μηχανοργάνωση των Ο.Τ.Α. και εφαρμογή 
τεχνολογιών πληροφορικής. 

Μέτρο 1.5: Συμπράξεις των Ο.Τ.Α. με τον ιδιωτικό τομέα, 
με αντικείμενο αναφερόμενο σε δράσεις του Υποπρο¬ 
γράμματος 1. 

Μέτρο 1.6: Οριζόντιες δράσεις. 

Μέτρο 1.7: Αντιμετώπιση ειδικών, έκτακτων και επειγου- 
σών λειτουργικών δαπανών. 

Μέτρο 1.8: Συμμετοχή σε κοινοτικά προγράμματα και 
κοινοτικές πρωτοβουλίες που χρηματοδοτούνται από τα 
κεντρικά όργανα της Ευρωπαϊκής Ένωσης. 

Β. Υποπρόγραμμα 2 «Τοπική ανάπτυξη και προστασία πε¬ 
ριβάλλοντος» για τους Ο.Τ.Α. πρώτου βαθμού: Υποστηρι¬ 
κτικές δράσεις των Μέτρων του Υποπρογράμματος, απαλ¬ 
λοτριώσεις, χρηματοδότηση της μελέτης, κατασκευής, 
βελτίωσης και συντήρησης έργων τεχνικών υποδομών, 
προστασίας του περιβάλλοντος και αναβάθμισης της ποι¬ 
ότητας ζωής, καθώς και λοιπών επενδύσεων τοπικής ανά¬ 
πτυξης, προμήθεια μηχανολογικού εξοπλισμού και οχημά¬ 
των, οριζόντιες πολιτικές. 

Το Υποπρόγραμμα 2 περιλαμβάνει τα ακόλουθα Μέτρα: 

Μέτρο 2.1: α. Μελέτες 

β. Υποστήριξη της προσυμβατικής διαδικασίας των συ¬ 
μπράξεων Ο.Τ.Α. με ιδιώτες (προκαταρκτικές μελέτες σκο¬ 
πιμότητας χρήσης της μεθόδου, διαγωνιστική διαδικασία 
επιλογής ιδιωτών - επενδυτών, κατάρτιση συμβάσεων). 

Μέτρο 2.2: Συγκοινωνιακά έργα - Μεταφορές. 

Μέτρο 2.3: Ύδρευση. 

Μέτρο 2.4: Αποχέτευση - Επεξεργασία λυμάτων. 

Μέτρο 2.5: Διαχείριση απορριμμάτων. 

Μέτρο 2.6: Οικισμοί. 

Μέτρο 2.7: Εγγειοβελτιωτικά - Αντιπλημμυρικά έργα. 

Μέτρο 2.8: Υποστήριξη οικονομικών δραστηριοτήτων. 

Μέτρο 2.9: Τεχνικός και μηχανολογικός εξοπλισμός των 
Ο.Τ.Α.. 

Μέτρο 2.10: Απαλλοτριώσεις ακινήτων. 

Μέτρο 2.11: Συμπράξεις των Ο.Τ.Α. με τον ιδιωτικό το¬ 
μέα, με αντικείμενο αναφερόμενο σε δράσεις του Υποπρο¬ 
γράμματος 2. 

Μέτρο 2.12: Ενίσχυση των διαδημοτικών συνεργασιών 
και των συνεργασιώντων Ο.Τ.Α. πρώτου βαθμού σε εθνικό, 
ευρωπαϊκό και διεθνές επίπεδο, καθώς καιτης συμμετοχής 
σε κοινοτικά προγράμματα και κοινοτικές πρωτοβουλίες 
που χρηματοδοτούνται από τα κεντρικά όργανα της Ευρω¬ 
παϊκής Ένωσης, με αντικείμενο αναφερόμενο σε δράσεις 
του Υποπρογράμματος 2. 

Μέτρο 2.13: Οριζόντιες δράσεις. 

Μέτρο 2.14: Αντιμετώπιση έκτακτων και επειγουσών ανα¬ 
γκών. 

Γ. Υποπρόγραμμα 3 «Κοινωνικές και πολιτιστικές υποδο¬ 
μές και δραστηριότητες» για τους Ο.Τ.Α. πρώτου βαθμού: 
Υποστηρικτικές δράσεις των Μέτρων του Υποπρογράμμα¬ 
τος, χρηματοδότηση απαλλοτριώσεων, μελέτης, κατα¬ 
σκευής, βελτίωσης και συντήρησης διοικητικών, κοινωνι¬ 
κών, αθλητικών και πολιτιστικών υποδομών και σχετικών 
προγραμμάτων, χρηματοδότηση έργων διοικητικής εξυ¬ 
πηρέτησης, οριζόντιες πολιτικές. 

Το Υποπρόγραμμα 3 περιλαμβάνει τα ακόλουθα Μέτρα: 

Μέτρο 3.1: α. Μελέτες 

β. Υποστήριξη της προσυμβατικής διαδικασίας των συ¬ 
μπράξεων Ο.Τ.Α. με ιδιώτες (προκαταρκτικές μελέτες σκο¬ 
πιμότητας χρήσης της μεθόδου, διαγωνιστική διαδικασία 
επιλογής ιδιωτών - επενδυτών, κατάρτιση συμβάσεων). 

Μέτρο 3.2: Υποδομές και έργα διοικητικής εξυπηρέτησης. 

Μέτρο 3.3: Υγεία - Πρόνοια - Αντιμετώπιση κοινωνικού 
αποκλεισμού. 

Μέτρο 3.4: Αθλητισμός. 

Μέτρο 3.5: Πολιτισμός. 

Μέτρο 3.6: Εκπαίδευση - κατάρτιση. 

Μέτρο 3.7: Προγράμματα νέας γενιάς. 

Μέτρο 3.8: Απαλλοτριώσεις ακινήτων. 

Μέτρο 3.9: Συμπράξειςτων Ο.Τ.Α. μετον ιδιωτικό τομέα, 
με αντικείμενο αναφερόμενο σε δράσεις του Υποπρο¬ 
γράμματος 3. 

Μέτρο 3.10: Ενίσχυση των διαδημοτικών συνεργασιών 
και των συνεργασιώντων Ο.Τ.Α. πρώτου βαθμού σε εθνικό, 
ευρωπαϊκό και διεθνές επίπεδο, καθώς καιτης συμμετοχής 
σε κοινοτικά προγράμματα και κοινοτικές πρωτοβουλίες 
που χρηματοδοτούνται από τα κεντρικά όργανα της Ευρω¬ 
παϊκής Ένωσης, με αντικείμενο αναφερόμενο σε δράσεις 
του Υποπρογράμματος 3. 

Μέτρο 3.11: Οριζόντιες δράσεις. 

Μέτρο 3.12: Αντιμετώπιση έκτακτων και επειγουσών αναγκών. 

Δ. Υποπρόγραμμα 4 «Τεχνική στήριξη του Προγράμματος». 

Το Υποπρόγραμμα 4 περιλαμβάνει τα ακόλουθα Μέτρα: 

Μέτρο 4.1: Αμοιβές συμβούλων και προσωπικού. 

Μέτρο 4.2: Μελέτες στήριξης του προγράμματος. 

Μέτρο 4.3: Λειτουργικές δαπάνες διοίκησης προγράμ¬ 
ματος. 

Μέτρο 4.4: Δημοσιοποίηση του προγράμματος. 

Άρθρο 8 

Πόροι του Προγράμματος «ΘΗΣΕΑΣ» 

1. Πόροιτου Προγράμματος «ΘΗΣΕΑΣ» είναι: 

α) Ποσοστό δέκατοις εκατό (10%) των Κεντρικών Αυτο¬ 


τελών Πόρων του άρθρου 25 του Ν. 1828/1989, που εγ- 
γράφονται στον τακτικό προϋπολογισμό. 

β) Ποσοστό είκοσι πέντε τοις εκατό (25%) των Κεντρικών 
Αυτοτελών Πόρων του άρθρου 25 του Ν. 1828/1989, που 
εγγράφονται στον προϋπολογισμό δημοσίων επενδύσεων 
(ΣΑΤΑ). 

γ) Ποσοστό ογδόντα τοις εκατό (80%) του φόρου τωντό- 
κων καταθέσεων του άρθρου 9 παρ. 5 του Ν. 2503/1997. 

δ) Το ποσό των τόκων των χρηματικών υπολοίπων του 
άρθρου 232 παρ. 1 του Π.Δ. 410/1995, που διαχειρίζεται το 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης. 

ε) Εθνικοί πόροι του Προγράμματος Δημοσίων Επενδύ¬ 
σεων, με τους οποίους χρηματοδοτούνται έργα δήμων και 
κοινοτήτων και οι οποίοι αντιστοιχούν τουλάχιστον στο 
τριάντα πέντε τοις εκατό (35%) του συνόλου των πόρων 
των περιπτώσεων α', β' και γ' αυτής της παραγράφου. Οι 
πόροι αυτοί εγγράφονται σε ειδική Συλλογική Απόφαση 
Έργων (Σ.Α.Ε.) του Υπουργείου Εσωτερικών, Δημόσιας Δι¬ 
οίκησης και Αποκέντρωσης. Το ως άνω ποσοστό συντίθε¬ 
ται από τα κατωτέρω ποσοστά συμμετοχής ανά φορέα 
χρηματοδότησης: 

1) Υπουργείο Οικονομίας και Οικονομικών: 7% 

2) Υπουργείο Περιβάλλοντος, Χωροταξίας και Δημόσιων 
Έργων: 3% 

3) Υπουργείο Εθνικής Παιδείας και θρησκευμάτων: 2% 

4) Υπουργείο Υγείας και Κοινωνικής Αλληλεγγύης: 1% 

5) Υπουργείο Αγροτικής Ανάπτυξης και Τροφίμων: 2% 

6) Υπουργείο Πολιτισμού: 6% 

7) Υπουργείο Μεταφορών και Επικοινωνιών: 2% 

8) Υπουργείο Μακεδονίας - Θράκης: 1% 

9) Υπουργείο Αιγαίου και Νησιωτικής Πολιτικής: 1% 

10) Γ ενικές Γ ραμματείες Περιφερειών: 10%. 

Το σύνολο των πόρων των προηγούμενων παραγράφων 
κατατίθεται σε Ειδικό Λογαριασμό, που τηρείται στο Τα¬ 
μείο Παρακαταθηκών και Δανείων, με τίτλο «Πόροι του 
Προγράμματος ΘΗΣΕΑΣ». Οιπιστώσειςτου ανωτέρω Ειδι¬ 
κού Λογαριασμού διατίθενται για την πληρωμή των έργων 
του Προγράμματος «ΘΗΣΕΑΣ» με αποφάσεις του Υπουρ¬ 
γού Εσωτερικών, Δημόσιας Διοίκησης και Αποκέντρωσης. 
Με κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονομι¬ 
κών ρυθμίζεται η ποσοστιαία συμμετοχή κάθε Περιφέρει¬ 
ας στη διαμόρφωση του συνολικού ποσού, με το οποίο οι 
Περιφέρειες συμβάλλουν στο Πρόγραμμα «ΘΗΣΕΑΣ». 

2. Τα ποσά των ειδικών λογαριασμών και λοιπών εθνικών 
πόρων του Κρατικού Προϋπολογισμού, τα οποία διαχειρί¬ 
ζονται Υπουργεία, Περιφέρειες, αυτοτελείς δημόσιες υπη¬ 
ρεσίες και δημόσιοι οργανισμοί που αφορούν έργα των 
Ο.Τ.Α. πρώτου βαθμού, δεν μεταφέρονται στον Ειδικό Λο¬ 
γαριασμό της παραγράφου 1 αυτού του άρθρου. Η αρμο¬ 
διότητα παρακολούθησης της πορείας πραγματοποίησης 
των αντίστοιχων έργων και οι οικείες πληρωμές γίνονται 
από τα αντίστοιχα Υπουργεία και Περιφέρειες, σύμφωνα 
με την κείμενη νομοθεσία. Τα ανωτέρω ποσά προσυπολο- 
γίζονται υποχρεωτικώς στους πόρους που διατίθενται από 
το Πρόγραμμα «ΘΗΣΕΑΣ» κατά την ακόλουθη διαδικασία: 

α) Η πρόταση του αρμόδιου Υπουργού ή του Γενικού 
Γραμματέα Περιφέρειας γνωστοποιείται στην Κεντρική 
Επιτροπή Παρακολούθησης του Προγράμματος «ΘΗΣΕ¬ 
ΑΣ». Η πρόταση περιλαμβάνει όλα τα απαραίτητα στοιχεία, 
όπως τίτλος έργου, προϋπολογισμός, διάρκεια κατασκευ¬ 
ής έργου, φορέας υλοποίησης του έργου κ.λπ. 

β) Η Κεντρική Επιτροπή Παρακολούθησης του Προ¬ 
γράμματος «ΘΗΣΕΑΣ» εκδίδει βεβαίωση ότι η πρόταση 

εντάσσεται στο πρόγραμμα, η οποία και αποστέλλεται 
στον αρμόδιο Υπουργό ή Γενικό Γραμματέα Περιφέρειας. 

γ) Η βεβαίωση αυτή κοινοποιείται αμέσως στις αντίστοι¬ 
χες Περιφερειακές Επιτροπές Παρακολούθησης του Προ¬ 
γράμματος «ΘΗΣΕΑΣ», με παράλληλη ενημέρωση του μη¬ 
χανογραφικού συστήματος. 

δ) Οποιαδήποτε εντολή πληρωμής σε βάρος κωδικού 
αριθμού, στον οποίο έχει εγγράφει πίστωση χωρίς να τη¬ 
ρηθεί η καθοριζόμενη από το παρόν άρθρο διαδικασία, εί¬ 
ναι άκυρη και δεν εκτελείται από τον αρμόδιο δημοτικό ή 
κοινοτικό ταμία. 

ε) Η ίδια διαδικασία ισχύει και στην περίπτωση τροποποί¬ 
ησης των ανωτέρω έργων ή δράσεων. 

Άρθρο 9 

Σύστημα διοίκησης του Προγράμματος «ΘΗΣΕΑΣ» 

Για την παρακολούθηση του Προγράμματος «ΘΗΣΕΑΣ» 
δημιουργείταιτο παρακάτω σύστημα διοίκησης: 

1. Σε εθνικό επίπεδο, για την κατάρτιση, παρακολούθηση, 
υποστήριξη και διοίκηση της εφαρμογής του Προγράμμα¬ 
τος «ΘΗΣΕΑΣ» συγκροτείται Κεντρική Επιτροπή Παρακο¬ 
λούθησης στο Υπουργείο Εσωτερικών, Δημόσιας Διοίκησης 
και Αποκέντρωσης, με απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών, Ανάπτυξης, Περιβάλλοντος, Χωροταξίας 
και Δημόσιων Έργων, Εθνικής Παιδείας και Θρησκευμάτων, 
Απασχόλησης και Κοινωνικής Προστασίας, Υγείας και Κοι¬ 
νωνικής Αλληλεγγύης, Αγροτικής Ανάπτυξης και Τροφίμων, 
Πολιτισμού, Μεταφορών και Επικοινωνιών, Μακεδονίας- 
Θράκης και Αιγαίου και Νησιωτικής Πολιτικής, στην οποία 
μετέχουν όλοι οι ως άνω Υπουργοί ή οι οριζόμενοι από αυ¬ 
τούς αναπληρωτές. Η Επιτροπή μπορεί να συνεδριάζει και 
με μόνη τη συμμετοχή των Υπουργών Εσωτερικών, Δημό¬ 
σιας Διοίκησης και Αποκέντρωσης, Οικονομίας και Οικονο¬ 
μικών, Περιβάλλοντος, Χωροταξίας και Δημόσιων Έργων 
και του κατά περίπτωση αρμόδιου Υπουργού. 

α. Αρμοδιότητες της Κεντρικής Επιτροπής του Προ¬ 
γράμματος «ΘΗΣΕΑΣ» είναι: 

αΐ) Η αποτύπωση των πολιτικών και προτεραιοτήτων του 
Προγράμματος «ΘΗΣΕΑΣ». 

α2) Ο συντονισμός των διαφόρων δράσεων των Υπουρ¬ 
γείων για τους Ο.Τ.Α. πρώτου βαθμού, που χρηματοδο¬ 
τούνται από εθνικούς πόρους. 

α3) Η προένταξη και ένταξη έργων, δράσεων και ενερ¬ 
γειών στο Πρόγραμμα «ΘΗΣΕΑΣ» κατά τη διαδικασία του 
άρθρου 10 του παρόντος. 

α4) Η εξέταση της πορείας ολοκλήρωσηςτου φυσικού και 
οικονομικού αντικειμένου του προγράμματος και η λήψη 
των αναγκαίων διορθωτικών μέτρων, με σκοπό την πραγ¬ 
ματοποίηση των στόχων του Προγράμματος «ΘΗΣΕΑΣ». 

α5) Η εξειδίκευση των κριτηρίων ένταξης έργων, μελε¬ 
τών και ενεργειών στο Πρόγραμμα «ΘΗΣΕΑΣ», σύμφωνα 
με το άρθρο 11 του παρόντος. 

Οιπροαναφερόμενες αρμοδιότητες αΐ και α5 ασκούνται 
ύστερα από γνώμη της Κ.Ε.Δ.Κ.Ε.. 

β. Το έργο της Κεντρικής Επιτροπής Παρακολούθησης 
του Προγράμματος «ΘΗΣΕΑΣ» υποστηρίζεται από την 
Ομάδα Διοίκησης Έργου (Ο.Δ.Ε.), που συγκροτείται με 
απόφαση του Υπουργού Εσωτερικών, Δημόσιας Διοίκησης 
και Αποκέντρωσης. Έργο της Ομάδας Διοίκησης Έργου 
αναφορικά με το Πρόγραμμα «ΘΗΣΕΑΣ» είναι: 

βΐ) Ο συντονισμός και η παρακολούθηση των προπαρα¬ 
σκευαστικών ενεργειών που απαιτούνται για την εφαρμο¬ 
γή του προγράμματος. 


β2) Η παρακολούθηση της κατάρτισης και εφαρμογής 
του Προγράμματος «ΘΗΣΕΑΣ». 

β3) Η εισήγηση στην Κεντρική Επιτροπή Παρακολούθη¬ 
σης του Προγράμματος «ΘΗΣΕΑΣ» για την προένταξη και 
ένταξη έργων στο Πρόγραμμα «ΘΗΣΕΑΣ», με βάση την 
πρόταση της Περιφερειακής Επιτροπής Παρακολούθησης 
και το πρακτικό αξιολόγησής της. 

β4) Η υποβολή προτάσεων στην Κεντρική Επιτροπή Πα¬ 
ρακολούθησης του Προγράμματος «ΘΗΣΕΑΣ». 

β5) Η διατύπωση στις Περιφερειακές Επιτροπές Παρα¬ 
κολούθησης των πολιτικών και των προτεραιοτήτων του 
Προγράμματος «ΘΗΣΕΑΣ», καθώς και των κριτηρίων έντα¬ 
ξης έργων στο Πρόγραμμα, όπως καθορίζονται από την 
Κεντρική Επιτροπή Παρακολούθησης του Προγράμματος 
«ΘΗΣΕΑΣ». 

γ. Η Ομάδα Διοίκησης Έργου επικουρείται από Γραμμα- 
τεία, τα μέλη της οποίας ορίζονται με την απόφαση συ¬ 
γκρότησης της Ομάδος και προέρχεται από τη Διεύθυνση 
Αναπτυξιακών Προγραμμάτων και Διεθνών Οργανισμών 
του Υπουργείου Εσωτερικών, Δημόσιας Διοίκησης και 
Αποκέντρωσης. Έργο της Γραμματείας είναι: 

γΐ) Η συλλογή και ο έλεγχος των στοιχείων των έργων, 
μελετών και ενεργειώντου Προγράμματος «ΘΗΣΕΑΣ» από 
τις Περιφερειακές Επιτροπές Παρακολούθησης του Προ¬ 
γράμματος «ΘΗΣΕΑΣ», η μηχανογραφική τους καταχώρι¬ 
ση και η επεξεργασία τους με σκοπό τη συνολική παρακο¬ 
λούθηση της πορείας εφαρμογής του προγράμματος. 

γ2) Η σύνταξη εκθέσεων παρακολούθησης του προγράμ¬ 
ματος και η υποβολή τους στην Ομάδα Διοίκησης Έργου. 

γ3) Η προετοιμασία των συνεδριάσεων της Ομάδας Διοί¬ 
κησης Έργου και των Επιτροπών Παρακολούθησης του 
Προγράμματος «ΘΗΣΕΑΣ». Για την επίτευξη του έργου της 
η Γραμματεία συνεργάζεται με τις αρμόδιες Διευθύνσεις 
του Υπουργείου Εσωτερικών, Δημόσιας Διοίκησης και 
Αποκέντρωσης και των άλλων Υπουργείων. 

2. Σε περιφερειακό επίπεδο, αρμόδια για την παρακο¬ 
λούθηση του Προγράμματος «ΘΗΣΕΑΣ» είναι η Περιφε¬ 
ρειακή Επιτροπή Παρακολούθησης του Προγράμματος 
«ΘΗΣΕΑΣ», η οποία συγκροτείται με απόφαση του Γ ενικού 
Γ ραμματέα της κάθε Περιφέρειας. Πρόεδρος της Επιτρο¬ 
πής είναι ο Γ ενικός Γ ραμματέας της Περιφέρειας ή εκπρό¬ 
σωπός του και μέλη της οι πρόεδροι των Τοπικών Ενώσεων 
Δήμων και Κοινοτήτων (Τ.Ε.Δ.Κ.), οι Διευθυντές Σχεδια- 
σμού και Ανάπτυξης, Τοπικής Αυτοδιοίκησης, Περιφερεια¬ 
κού Ταμείου Ανάπτυξης, ο συντονιστής της Γ ραμματείας 
και εκπρόσωπος του Υπουργείου Εσωτερικών, Δημόσιας 
Διοίκησης και Αποκέντρωσης. Ειδικά στις Περιφερειακές 
Επιτροπές Παρακολούθησης του Προγράμματος «ΘΗΣΕ¬ 
ΑΣ» των Περιφερειών Ανατολικής Μακεδονίας - Θράκης, 
Κεντρικής Μακεδονίας και Δυτικής Μακεδονίας συμμετέ¬ 
χει και εκπρόσωπος του Υπουργείου Μακεδονίας - Θρά¬ 
κης, ενώ στις Περιφερειακές Επιτροπές Παρακολούθησης 
του Προγράμματος «ΘΗΣΕΑΣ» των Περιφερειών Βορείου 
Αιγαίου και Νοτίου Αιγαίου συμμετέχει και εκπρόσωπος 
του Υπουργείου Αιγαίου και Νησιωτικής Πολιτικής. 

α. Αρμοδιότητες της Περιφερειακής Επιτροπής Παρακο¬ 
λούθησης είναι: 

αΐ) Η εξειδίκευση των πολιτικών καιτωνπροτεραιοτήτων 
του Προγράμματος «ΘΗΣΕΑΣ», στο πλαίσιο του αναπτυ¬ 
ξιακού σχεδιασμού της Περιφέρειας. 

α2) Η αξιολόγηση και η ιεράρχηση των προτεινόμενων 
έργων από τις Τεχνικές Επιτροπές Νομών, ώστε να εξα¬ 
σφαλίζεται η συμβατότητά τους με τους στόχους και τις 
προτεραιότητες του Προγράμματος «ΘΗΣΕΑΣ». 

α3) Η έκδοση απόφασης προένταξης έργων, μελετών και 
ενεργειών στο Πρόγραμμα «ΘΗΣΕΑΣ» και η υποβολή της 
στην Κεντρική Επιτροπή Παρακολούθησης του Προγράμ¬ 
ματος «ΘΗΣΕΑΣ», συνοδευόμενη από πρακτικό αξιολόγη¬ 
σης. 

α4) Η έκδοση απόφασης οριστικής ένταξης έργων, μελε¬ 
τών και ενεργειών στο Πρόγραμμα «ΘΗΣΕΑΣ», σύμφωνα 
με τη διαδικασία της δεύτερης φάσης του άρθρου 10 του 
παρόντος και η κοινοποίησή της στην Κεντρική Επιτροπή 
Παρακολούθησης του Προγράμματος «ΘΗΣΕΑΣ». 

α5) Η παρακολούθηση της πορείας εφαρμογής του προ¬ 
γράμματος στην Περιφέρεια. 

αθ) Η διατύπωση προτάσεων προς την Κεντρική Επιτρο¬ 
πή Παρακολούθησης του Προγράμματος «ΘΗΣΕΑΣ» και η 
λήψη κάθε αναγκαίου μέτρου για την υλοποίηση του προ¬ 
γράμματος. 

α7) Η συνεργασία με τις Επιτροπές Παρακολούθησης 
άλλων προγραμμάτων, στα οποία εντάσσονται έργα του 
Προγράμματος «ΘΗΣΕΑΣ». 

β. Η Περιφερειακή Επιτροπή Παρακολούθησης επικου- 
ρείται από Γραμματεία, η οποία συγκροτείται με απόφαση 
του Γ ενικού Γ ραμματέα της Περιφέρειας και αποτελείται 
από αριθμό μελών ίσο προς τους συντονιστές των Τεχνι¬ 
κών Επιτροπώντωναντίστοιχωννομών. Επίσης, με απόφα¬ 
σή του, ο Γενικός Γραμματέας ορίζει και συντονιστή της 
Γραμματείας, ο οποίος έχει την ευθύνη της διοικητικής λει¬ 
τουργίας της Περιφερειακής Επιτροπής Παρακολούθη¬ 
σης. 

γ. Έργο της Γ ραμματείας είναι: 

γΐ) Η συλλογή και ο έλεγχος των στοιχείων των προτει- 
νόμενων έργων και ενεργειών του Προγράμματος «ΘΗΣΕ¬ 
ΑΣ» από τις Τεχνικές Επιτροπές Νομών, η μηχανογραφική 
τους καταχώριση και η επεξεργασία τους, με σκοπό την πα¬ 
ρακολούθηση της πορείας υλοποίησης του προγράμμα¬ 
τος της Περιφέρειας. 

γ2) Η σύνταξη και η αποστολή των μηνιαίων δελτίων προό¬ 
δου του προγράμματος στη Γ ραμματεία της Κεντρικής Επι¬ 
τροπής Παρακολούθησης του Προγράμματος «ΘΗΣΕΑΣ». 

γ3) Η προετοιμασία των συνεδριάσεων της Περιφερεια¬ 
κής Επιτροπής Παρακολούθησης του Προγράμματος 
«ΘΗΣΕΑΣ». 

3. Σε επίπεδο νομού αρμόδια για την παρακολούθηση του 
Προγράμματος «ΘΗΣΕΑΣ» είναι η Τεχνική Επιτροπή Νομού 
(Τ.Ε.Ν.), η οποία συγκροτείται με απόφαση του Γενικού 
Γ ραμματέα της Περιφέρειας. Η Τεχνική Επιτροπή Νομού 
αποτελείται από τους προϊσταμένους Τεχνικών Υπηρεσιών 
Δήμων και Κοινοτήτων (Τ.Υ.Δ.Κ.) ή από υπαλλήλους των 
υπηρεσιών αυτών που ορίζει με απόφασή του ο Γενικός 
Γραμματέας της Περιφέρειας, καθώς και από έναν σύμ¬ 
βουλο της Τοπικής Ένωσης Δήμων και Κοινοτήτων. Επίσης, 
με απόφασή του ο Γ ενικός Γ ραμματέας ορίζει υπάλληλο 
της Περιφέρειας ως συντονιστή της Τεχνικής Επιτροπής 
Νομού, ο οποίος έχει την ευθύνη λειτουργίας της. 
α. Έργο της Τεχνικής Επιτροπής Νομού είναι: 
αΐ) Η ενημέρωση των Ο.Τ.Α. πρώτου βαθμού για τους 
στόχους και τις προτεραιότητες του Προγράμματος 
«ΘΗΣΕΑΣ», ώστε οι προτάσεις τους να εναρμονίζονται σε 
αυτό το πλαίσιο. 

α2) Η υποβοήθηση για τη σύνταξη τεχνικών δελτίων των 
προτεινόμενων έργων, μελετών ή ενεργειών από τους 
Ο.Τ.Α., όπου αυτό απαιτείται. 

α3) Η συγκέντρωση και η επεξεργασία των προτάσεων 
των Ο.Τ.Α. με βάση τους στόχους και τις προτεραιότητες 
του Προγράμματος «ΘΗΣΕΑΣ». 


α4) Η σύνταξη της πρότασης του Προγράμματος 
«ΘΗΣΕΑΣ» του νομού και η υποβολή της στη Γ ραμματεία 
της Περιφερειακής Επιτροπής Παρακολούθησηςτου Προ¬ 
γράμματος «ΘΗΣΕΑΣ» για αξιολόγηση. 

α5) Η παρακολούθηση της πορείας υλοποίησης του προ¬ 
γράμματος σε επίπεδο νομού. 

αθ) Η εισήγηση προτάσεων προς την Περιφερειακή Επι¬ 
τροπή Παρακολούθησης του Προγράμματος «ΘΗΣΕΑΣ» 
με σκοπό την απρόσκοπτη εφαρμογή του προγράμματος. 

α7) Η ενημέρωση των Ο.Τ.Α. πρώτου βαθμού για τα προ¬ 
γράμματα που αφορούν στην Τοπική Αυτοδιοίκηση και η 
υποβοήθησή τους, ώστε να αξιοποιούνται οι δυνατότητες 
ένταξης έργων, μελετών και ενεργειών σε αυτά. Γιατην υπο¬ 
στήριξη του έργου της Τεχνικής Επιτροπής Νομού συγκρο¬ 
τείται ολιγομελής Γ ραμματεία, η σύνθεση της οποίας ορίζε¬ 
ται με απόφαση του Γ ενικού Γ ραμματέα της Περιφέρειας. 

4. Για την ολοκληρωμένη και συστηματική παρακολού¬ 
θηση όλων των έργων του Προγράμματος «ΘΗΣΕΑΣ», σε 
κάθε επίπεδο παρακολούθησης, χρησιμοποιείται ενιαίο 
μηχανογραφικό σύστημα. 

Άρθρο 10 

Διαδικασίες κατάρτισης του Προγράμματος «ΘΗΣΕΑΣ» 

1. Στο Πρόγραμμα «ΘΗΣΕΑΣ» εντάσσονται έργα, μελέ¬ 
τες και ενέργειες που προέρχονται από δήμους και κοινό¬ 
τητες και νομικά πρόσωπα δημοσίου και ιδιωτικού δικαίου 
των Ο.Τ.Α. πρώτου βαθμού, συνδέσμους δήμων και κοινο¬ 
τήτων, συμπολιτείες και κάθε μορφής διαδημοτικές συ¬ 
νεργασίες αναπτυξιακού χαρακτήρα, όπως ειδικότερα 
προσδιορίζονται στα επί μέρους Τεχνικά Δελτία των Μέ¬ 
τρων και ανταποκρίνονται στο σκοπό και το περιεχόμενο 
του Προγράμματος «ΘΗΣΕΑΣ», όπως ορίζονται στα άρθρα 
6,7 και 8 του παρόντος. Τα έργα, οι μελέτες και οι ενέργει¬ 
ες αυτής της παραγράφου εντάσσονται στο Πρόγραμμα 
«ΘΗΣΕΑΣ» σε δύο φάσεις με τις ακόλουθες διαδικασίες: 

Α) Προένταξη έργων, μελετών και ενεργειών στο Πρό¬ 
γραμμα «ΘΗΣΕΑΣ»: 

α. Οι οικείοι Ο.Τ.Α. καταρτίζουν πρόταση για ένταξη έρ¬ 
γων, μελετών ή ενεργειών στο Πρόγραμμα «ΘΗΣΕΑΣ» με 
απόφαση του Δημοτικού ή Κοινοτικού Συμβουλίου. Για το 
σκοπό αυτόν μπορεί να ζητηθεί η συνδρομή της Τεχνικής 
Επιτροπής Νομού. Η πρόταση, μαζί με το τεχνικό δελτίο 
ανά έργο, υποβάλλεται στην Τεχνική Επιτροπή Νομού. Το 
τεχνικό δελτίο περιλαμβάνει, τουλάχιστον, τα ακόλουθα 
στοιχεία: Τίτλο του έργου, σύντομη περιγραφή του έργου, 
τα οικονομικά στοιχεία του έργου, την πηγή χρηματοδότη¬ 
σης, εφόσον πρόκειται για συνεχιζόμενο έργο, χρονοδιά¬ 
γραμμα φάσεών του, συνάφεια με άλλα υπό εκτέλεση ή 
σχεδιαζόμενα έργα, ιδίως δε με έργα που συγχρηματοδο- 
τούνται από το Κ. Π ,Σ. και το Ταμείο Συνοχής και περιληπτι¬ 
κή τεκμηρίωση της σκοπιμότητάς του με βάση τις προτε¬ 
ραιότητες του Προγράμματος «ΘΗΣΕΑΣ», επιπτώσεις στη 
διαφύλαξη και τη δημιουργία θέσεων εργασίας, καθώς και 
στη διευκόλυνση της απασχόλησης. 

β. Η Τεχνική Επιτροπή Νομού υποβοηθάτους Δήμους και 
τις Κοινότητες στη σύνταξη των τεχνικών δελτίων, εφόσον 
τούτο ζητηθεί από τον οικείο Ο.Τ.Α. και μεριμνά για την 
έγκαιρη υποβολή των προτάσεων από τους Ο.Τ.Α.. Συγκε¬ 
ντρώνει τις προτάσεις αυτές σε επίπεδο νομού, τις επε¬ 
ξεργάζεται και τις υποβάλλει για αξιολόγηση στην Περιφε¬ 
ρειακή Επιτροπή Παρακολούθησης του Προγράμματος 
«ΘΗΣΕΑΣ». 

γ. Η Περιφερειακή Επιτροπή Παρακολούθησηςτου Προ¬ 
γράμματος «ΘΗΣΕΑΣ» αξιολογεί το σύνολο των προτάσε- 

ων που της υποβάλλονται από τις Τεχνικές Επιτροπές Νο¬ 
μού της Περιφέρειας, με βάση τις προτεραιότητες και τις 
κατευθύνσεις που θέτει υπόψη της η Κεντρική Επιτροπή 
Παρακολούθησης του Προγράμματος «ΘΗΣΕΑΣ», καθώς 
και τα κριτήρια του άρθρου 11 του νόμου αυτού και απο¬ 
φασίζει την προσωρινή ένταξη έργων, μελετών και ενερ¬ 
γειών στο Πρόγραμμα «ΘΗΣΕΑΣ». 

δ. Η απόφαση, η οποία συνοδεύεται από πρακτικό αξιο¬ 
λόγησης, υποβάλλεται για έγκριση στην Κεντρική Επιτρο¬ 
πή Παρακολούθησης του Προγράμματος «ΘΗΣΕΑΣ». 

ε. Η Κεντρική Επιτροπή Παρακολούθησης του Προγράμ¬ 
ματος «ΘΗΣΕΑΣ» αξιολογεί, ύστερα από πρόταση της 
Ομάδας Διοίκησης Έργου, τις αποφάσεις των Περιφερει¬ 
ακών Επιτροπών Παρακολούθησης και τις εγκρίνει ή τις 
τροποποιεί, προκειμένου να καταρτίσει το Πρόγραμμα 
«ΘΗΣΕΑΣ» για το σύνολο της χώρας. 

Β) Οριστική ένταξη έργων, μελετών και ενεργειών στο 
Πρόγραμμα «ΘΗΣΕΑΣ»: 

Έργα, μελέτες και ενέργειες, που έχουν προενταχθεί 
στο Πρόγραμμα «ΘΗΣΕΑΣ», εντάσσονται οριστικά σε αυ¬ 
τό, με απόφαση της Περιφερειακής Επιτροπής Παρακο¬ 
λούθησης του Προγράμματος «ΘΗΣΕΑΣ» κατά την ακό¬ 
λουθη διαδικασία: 

α. Ο φορέας πραγματοποίησης του έργου υποβάλλει αί¬ 
τηση στην Περιφερειακή Επιτροπή Παρακολούθησης του 
Προγράμματος «ΘΗΣΕΑΣ», η οποία συνοδεύεται από το 
φάκελο του έργου. Γ ιατην οριστική ένταξη έργου στο Πρό¬ 
γραμμα «ΘΗΣΕΑΣ» η Περιφερειακή Επιτροπή Παρακολού¬ 
θησης εξετάζει ιδίως: 

αΐ. Τη συμβατότητα του έργου με τις προτεραιότητες 
του Προγράμματος «ΘΗΣΕΑΣ», όπως ορίζονται κάθε φορά 
από την Κεντρική Επιτροπή Παρακολούθησης. 
α2. Την ωριμότητα του έργου και 
α3. Την ύπαρξη των αναγκαίων πόρων για τη χρηματο¬ 
δότησή του. 

β. Εφόσον διαπιστωθεί η πλήρωση των παραπάνω προϋ¬ 
ποθέσεων, η Περιφερειακή Επιτροπή Παρακολούθησης 
αποφασίζει την οριστική ένταξη του έργου στο Πρόγραμ¬ 
μα «ΘΗΣΕΑΣ», εξασφαλίζοντας ταυτόχρονα, σε συνεργα¬ 
σία με το φορέα χρηματοδότησης του έργου, την ομαλή 
χρηματοδότησή του. Η απόφαση αυτή της Περιφερειακής 
Επιτροπής Παρακολούθησης κοινοποιείται αμέσως στην 
Κεντρική Επιτροπή Παρακολούθησης του Προγράμματος 
«ΘΗΣΕΑΣ» και στο Υπουργείο Εσωτερικών, Δημόσιας Διοί¬ 
κησης και Αποκέντρωσης. Η διαδικασία ολοκληρώνεται με 
την έγγραφη διαπίστωση από το Υπουργείο Εσωτερικών, 
Δημόσιας Διοίκησης και Αποκέντρωσης της τήρησης του 
ετήσιου ορίου εγκεκριμένων πιστώσεων ανά Περιφέρεια, 
όπως αυτό ορίζεται με απόφαση της Κεντρικής Επιτροπής 
Παρακολούθησης του Προγράμματος «ΘΗΣΕΑΣ». Σε πε¬ 
ρίπτωση υπέρβασης του ανωτέρω ορίου εγκεκριμένων πι¬ 
στώσεων, το Υπουργείο Εσωτερικών, Δημόσιας Διοίκησης 
και Αποκέντρωσης αναπέμπει την απόφαση στην Περιφε¬ 
ρειακή Επιτροπή Παρακολούθησης προκειμένου να επα¬ 
νελεγχθεί και να αναμορφωθεί. 

Γ) Τροποποιήσεις του εγκεκριμένου προγράμματος: 
Τροποποιήσεις του εγκεκριμένου προγράμματος, που 
βαρύνουντις πιστώσεις του Ειδικού Λογαριασμού της παρ. 
1 του άρθρου 8 του παρόντος, θα γίνονται με άμεσα εκτε¬ 
λεστές αποφάσεις των Περιφερειακών Επιτροπών Παρα¬ 
κολούθησης, εφόσον δεν οδηγούν σε αύξηση του εγκεκρι¬ 
μένου προϋπολογισμού της Περιφέρειας και των οικείων 
Ο.Τ.Α., δεν μεταφέρονται πιστώσεις έργου ή δράσης για 
την κάλυψη λειτουργικών δαπανών και έχει ενταχθεί η τρο¬ 


ποποίηση στο μηχανογραφικό σύστημα παρακολούθησης 
του Προγράμματος «ΘΗΣΕΑΣ». 

2. Η Κεντρική Επιτροπή Παρακολούθησηςτου Προγράμ¬ 
ματος «ΘΗΣΕΑΣ» αποφασίζει για την ένταξη μελετών και 
ενεργειών στο Πρόγραμμα «ΘΗΣΕΑΣ», ύστερα από πρό¬ 
ταση του Υπουργού Εσωτερικών, Δημόσιας Διοίκησης και 
Αποκέντρωσης. 

3. Το άθροισμα των ποσών που διατίθενται στα μέτρα 
1.2β, 1.6, 1.7,2.1β,2.13,2.14,3.1β,3.11 και3.12,όπως αυ¬ 
τά αναφέρονται στο άρθρο 7του νόμου αυτού, δεν μπορεί 
να υπερβεί το είκοσι τοις εκατό (20%) του ποσού του συ¬ 
νολικού προγράμματος. 

Άρθρο 11 
Κριτήρια ένταξης 

Τα κριτήρια για την ένταξη έργων, μελετών ή ενεργειών 
στο Πρόγραμμα «ΘΗΣΕΑΣ» καθορίζονται από την Κεντρι¬ 
κή Επιτροπή Παρακολούθησης του Προγράμματος 
«ΘΗΣΕΑΣ», με απόφασή της. 

Τα κριτήρια αυτά είναι ιδίως: 

α) Η συμβολή της υπό ένταξη μελέτης, έργου ή ενέργει¬ 
ας στους αναπτυξιακούς στόχους του αντίστοιχου επιπέ¬ 
δου σχεδιασμού και στην ανάδειξη της ενότητας του οικεί¬ 
ου Ο.Τ.Α., λαμβάνοντας υπόψη τη λειτουργική ολοκλήρω¬ 
ση έργων, που συγχρηματοδοτούνται απάτην ΕΈ. 

β) Η συμβολή της υπό ένταξη μελέτης, έργου ή ενέργει¬ 
ας στην εύρυθμη και αποτελεσματικότερη λειτουργία του 
οικείου Ο.Τ.Α. 

γ) Η εξασφάλιση ενός ελάχιστου επιπέδου κοινωνικών 
και τεχνικών υποδομών. 

δ) Η δυνατότητα ωρίμανσης των έργων. 

ε) Η προώθηση της διαδημοτικής συνεργασίας και, γενι¬ 
κότερα, ο σχεδιασμός των δράσεων σε ευρύτερες προ¬ 
γραμματικές ενότητες, όπου αυτό είναι δυνατόν. 

στ) Η προώθηση της απασχόλησης και η καταπολέμηση 
κάθε μορφής κοινωνικού αποκλεισμού. 

ζ) Η εξοικονόμηση δημόσιων πόρων μέσω των συμπρά¬ 
ξεων με τον ιδιωτικό τομέα. 

Άρθρο 12 
Ειδικές ρυθμίσεις 

1. Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, ύστερα από γνώμη της 
Κ.Ε.Δ.Κ.Ε. και σχετική εισήγηση της Κεντρικής Επιτροπής 
Παρακολούθησης, είναι δυνατό να μεταβάλλονται ο αριθ¬ 
μός και το είδος των υποπρογραμμάτων και μέτρων του άρ¬ 
θρου 7, καθώς και να ρυθμίζεται κάθε αναγκαία λεπτομέρεια 
για την εφαρμογή των διατάξεων του παρόντος κεφαλαίου. 

2. Από 1ης Ιανουάριου 2005 η χρηματοδότηση Ο.Τ.Α. 
πρώτου βαθμού από τους πόρους της παρ. 2 του άρθρου 
8 του παρόντος πραγματοποιείται μόνον εφόσον τηρηθεί η 
προβλεπόμενη στο άρθρο αυτό διαδικασία. 

3. Με απόφαση του Υπουργού Εσωτερικών, ΔημόσιαςΔι- 
οίκησης και Αποκέντρωσης είναι δυνατόν να μεταφέρεται 
το αναγκαίο ποσό από τους πόρους του άρθρου 8 του πα¬ 
ρόντος στο λογαριασμό του άρθρου 68 του Ν. 3033/1954, 
που τηρείται στο Ταμείο Παρακαταθηκών και Δανείων για 
την προμήθεια μηχανολογικού εξοπλισμού και οχημάτων 
του Υποπρογράμματος 2. 

4. Τα έργα που έχουν ενταχθεί στο Ειδικό Πρόγραμμα Το¬ 
πικής Αυτοδιοίκησης (Ε.Π.Τ.Α.)του άρθρου 13του Ν. 2539/ 
1997 συνεχίζονται και οι πληρωμές τους μπορούν να κατα¬ 
βάλλονται έως την 31.12.2005. Σε περίπτωση που τα υπό¬ 
λοιπα διαθέσιμα του Ειδικού Προγράμματος Τοπικής Αυ- 

τοδιοίκησης δεν επαρκούν, οι ανωτέρω πληρωμές πραγ¬ 
ματοποιούνται σε βάρος των πόρων του Προγράμματος 
«ΘΗΣΕΑΣ». 

5. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών καθορίζεται, σύμφωνα με τις ισχύουσες δια¬ 
τάξεις, η αποζημίωση των μελών της Ομάδας Διοίκησης 
Έργου, των μελών της Περιφερειακής Επιτροπής Παρα¬ 
κολούθησης, των μελών των Τεχνικών Επιτροπών Νομού, 
καθώς και των υπαλλήλων που απαρτίζουν τις γραμματεί¬ 
ες των αντίστοιχων επιτροπών. Η αποζημίωση αυτή κατα¬ 
βάλλεται από τις λειτουργικές δαπάνες διοίκησης προ¬ 
γράμματος του Υποπρογράμματος Δ του άρθρου 7 αυτού 
του νόμου (Μέτρο 4.3). 

ΚΕΦΑΛΑΙΟ Γ' 

ΚΑΤΑΡΤΙΣΗ ΚΑΙ ΤΗΡΗΣΗ ΕΘΝΙΚΟΥ ΔΗΜΟΤΟΛΟΓΙΟΥ 
Αρθρο 13 

Έννοια - σκοπός - τρόπος κατάρτισης 

1. Καταρτίζεται Εθνικό Δημοτολόγιο, το οποίο συγκρο¬ 
τείται από το σύνολο των εγγραφών και μεταβολώντων Ελ¬ 
λήνων Δημοτών, οι οποίοι είναι εγγεγραμμένοι στα δημο¬ 
τολόγια των δήμων και κοινοτήτων της Χώρας, σύμφωνα 
με τις ειδικότερες ρυθμίσεις του Π .Δ. 497/1991, όπως ισχύ¬ 
ει κάθε φορά. 

2. Η σύστασή του αποβλέπει στην απλούστευση και στον 
εκσυγχρονισμό των σχετικών διοικητικών διαδικασιών, 
στην ταχύτερη εξυπηρέτηση των πολιτών, καθώς και στην 
παροχή δυνατότητας πρόσβασης στην αντίστοιχη κεντρι¬ 
κή βάση δεδομένωντων κάθε είδους φορέων κατάτις ισχύ- 
ουσες κάθε φορά διατάξεις του δημόσιου τομέα, κατά την 
ειδικότερη πρόβλεψη των διατάξεων του άρθρου 15 του 
παρόντος. 

3. Η κατάρτισή του πραγματοποιείται, στο πλαίσιο ολο¬ 
κληρωμένου πληροφοριακού συστήματος, που αποσκοπεί 
στη δημιουργία και τήρηση κεντρικής βάσης δεδομένων, 
στην οποία θα ενταχθούν τα στοιχεία της παραγράφου 1 
αυτού του άρθρου και η οποία θα χαρακτηρίζεται από διαρ¬ 
κή ενημερότητα και πληρότητα δεδομένων. 

Αρθρο 14 

Υπηρεσίες άσκησης αρμοδιοτήτων 

1. α. Η Διεύθυνση Αστικής και Δημοτικής Κατάστασης 
του Υπουργείου Εσωτερικών, Δημόσιας Διοίκησης και 
Αποκέντρωσης διασφαλίζει την παροχή και διαχείριση των 
στοιχείων που απαιτούνται για τη λειτουργία και συνεχή 
ενημέρωση της κεντρικής βάσης δεδομένων του Εθνικού 
Δημοτολογίου και είναι υπεύθυνη επεξεργασίας κατά την 
έννοια των διατάξεων του Ν. 2472/1997. 

β. Στην ανωτέρω Διεύθυνση συνιστάται Τμήμα Εθνικού 
Δημοτολογίου, με αντίστοιχη αύξηση των οργανικών θέσε¬ 
ων του Υπουργείου Εσωτερικών, Δημόσιας Διοίκησης και 
Αποκέντρωσης και συγκεκριμένα κατά τέσσερις κατηγο¬ 
ρίες ΠΕ ή ΤΕ και κατά μία κατηγορία ΔΕ, αντιστοίχως. Με 
προεδρικό διάταγμα, που εκδίδεται ύστερα από πρόταση 
του Υπουργού Εσωτερικών, Δημόσιας Διοίκησης και Απο¬ 
κέντρωσης, καθορίζονται οι αρμοδιότητες του ανωτέρω 
τμήματος, οι κλάδοι του προσωπικού του, οι κλάδοι από 
τους οποίους επιλέγεται ο προϊστάμενός του και ρυθμίζε¬ 
ται κάθε συναφές θέμα. 

2. ΟιΟ.Τ.Α. πρώτου βαθμού υποχρεούνται, μετά την ολο¬ 
κλήρωση του περιγραφόμενου έργου στο άρθρο 16, να 
αποστείλουν αμέσως, σε ηλεκτρονική μορφή, στην κεντρι¬ 
κή βάση του Υπουργείου Εσωτερικών, Δημόσιας Διοίκη¬ 


σης και Αποκέντρωσης, όλα τα στοιχεία εγγραφών και με¬ 
ταβολών, τα οποία καταχωρίζονται στα δημοτολόγιά τους. 

Αρθρο 15 

Πρόσβαση στο Εθνικό Δημοτολόγιο 

1. Στην κεντρική βάση δεδομένων του Εθνικού Δημοτο¬ 
λογίου έχουν δυνατότητα ηλεκτρονικής πρόσβασης οι κά¬ 
θε είδους φορείς του, κατά τις ισχύουσες κάθε φορά δια¬ 
τάξεις, δημόσιου τομέα, μόνον όμως ως προς τα στοιχεία 
που είναι απαραίτητα για την άσκηση των αρμοδιοτήτων 
τους, όπως αυτές προβλέπονται από την κείμενη νομοθε¬ 
σία. 

2. Η ανωτέρω πρόσβαση και η επεξεργασία των στοιχεί¬ 
ων πραγματοποιείται με την επιφύλαξη διασφάλισης της 
προστασίας προσωπικών δεδομένων, σύμφωνα με τις δια¬ 
τάξεις του Ν. 2472/1997, όπως ισχύει, καθώς και των συνα¬ 
φών σχετικών ρυθμίσεων. 

3. Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης προσδιορίζονται οι κατά τα 
ανωτέρω φορείς του δημόσιου τομέα, οι ειδικοί όροι και η 
σχετική διαδικασία για την πρόσβασή τους στο Εθνικό Δη¬ 
μοτολόγιο. 

Αρθρο 16 
Ένταξη των Ο.Τ.Α. 

πρώτου βαθμού στο Εθνικό Δημοτολόγιο 

1. α. Η ένταξη των Ο.Τ.Α. πρώτου βαθμού στην κεντρική 
βάση δεδομένων του Εθνικού Δημοτολογίου οριστικοποι- 
είται με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, σύμφωνα με τις προδιαγρα¬ 
φές του αντίστοιχου έργου του ολοκληρωμένου πληροφο¬ 
ριακού συστήματος. 

β. Η συνεργασία του Δημάρχου ή Προέδρου Κοινότητας 
και των αρμόδιων υπαλλήλων, για τον ανωτέρω σκοπό, εί¬ 
ναι υποχρεωτική. 

2. Με την ίδια απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης προσδιορίζονται τα 
ειδικότερα στοιχεία, τα οποία είναι αναγκαία για την ορι¬ 
στική ένταξη και καθορίζεται η σχετική διαδικασία. 

3. α. Μετά από σχετική πρόσκληση του Υπουργείου Εσω¬ 
τερικών, Δημόσιας Διοίκησης και Αποκέντρωσης, οι ως 
άνω Ο.Τ.Α. οφείλουν να αποστείλουν, σε ηλεκτρονική μορ¬ 
φή, την τοπική βάση δεδομένων του Δημοτολογίου τους 
στο εν λόγω Υπουργείο, μέσα σε προθεσμία που ορίζεται, 
ειδικώς για κάθε Ο.Τ.Α., στην πρόσκληση. 

β. Η διαδικασία της οριστικής ένταξης κάθε Ο.Τ.Α. στο 
Εθνικό Δημοτολόγιο ολοκληρώνεται μέσα σε επτά (7) μή¬ 
νες από την παραπάνω πρόσκληση. Στο διάστημα αυτό ο οι¬ 
κείος Ο.Τ.Α. υποχρεούται να προβεί στις απαραίτητες ενέρ¬ 
γειες βελτίωσης των στοιχείων της βάσης δεδομένων του 
Δημοτολογίου του, η οποία κατά την ένταξή της θα πρέπει 
να χαρακτηρίζεται από ενημερότητα και πληρότητα. 

γ. Οι ανωτέρω προθεσμίες μπορούν να παρατείνονται, με 
απόφαση του Υπουργού Εσωτερικών, Δημόσιας Διοίκησης 
και Αποκέντρωσης, μόνον εφόσον συντρέχουν ειδικοί λόγοι, 
οι οποίοι και πρέπει να αναφέρονται στην απόφαση αυτή. 

Αρθρο 17 

Αποδεικτική δύναμη 

των στοιχείων του Εθνικού Δημοτολογίου 

1. Μετά την οριστική ένταξη στην κεντρική βάση δεδομέ¬ 
νων, σύμφωνα με τη ρύθμιση του προηγούμενου άρθρου, τα 
στοιχεία του Εθνικού Δημοτολογίου που έχουν περιληφθεί 
σε αυτήν έχουν αποδεικτική δύναμη ίση με εκείνη των στοι¬ 
χείων που περιέχονται στο Δημοτολόγιο του οικείου Ο.Τ.Α. 

2. Η χορήγηση σχετικών πιστοποιητικών εξακολουθεί να 
διενεργείται από τους Ο.Τ.Α. και δια των Κέντρων Εξυπη¬ 
ρέτησης Πολιτών, σύμφωνα με την κείμενη νομοθεσία. 

Άρθρο 18 

Καθιέρωση Ενιαίου Αριθμού Δημότη 

Με προεδρικό διάταγμα, που εκδίδεται ύστερα από πρό¬ 
ταση του Υπουργού Εσωτερικών, Δημόσιας Διοίκησης και 
Αποκέντρωσης, μπορεί να καθιερωθεί ο Ενιαίος Αριθμός 
Δημότη. Με το ίδιο προεδρικό διάταγμα προβλέπεται ο 
τρόπος διαμόρφωσής του και καθορίζονται, περιοριστι- 
κώς, οι σκοποί της χρήσης του. 

Άρθρο 19 

Σύσταση Επιτροπής Κωδίκων 
για τις Ληξιαρχικές Πράξεις και τα Δημοτολόγια 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης Επιτροπή για τη σύνταξη Κώδι¬ 
κα περί Ληξιαρχείων και Ληξιαρχικών Πράξεων, καθώς και 
Κώδικαγιατην κατάρτιση και τήρηση των Δημοτολογίων, η 
οποία αποτελείται από: 

α) Τον Γενικό Γραμματέα του Υπουργείου Εσωτερικών, 
Δημόσιας Διοίκησης και Αποκέντρωσης, ως πρόεδρο. 

β) Τον αρμόδιο Νομικό Σύμβουλο του Κράτους στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης, ο οποίος αναπληρώνει τον Πρόεδρο, όταν κω¬ 
λύεται ή απουσιάζει. 

γ) Τον Γενικό Διευθυντή Διοικητικής Υποστήριξης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

δ) Ένα μέλος Δ.Ε.Π. Τμήματος Νομικής, με ειδίκευση στο 
δημόσιο δίκαιο, που ορίζεται από τον οικείο Πρύτανη. 

ε) Ένα μέλος Δ.Ε.Π. Τμήματος Νομικής, με ειδίκευση στο 
ιδιωτικό διεθνές δίκαιο, που ορίζεται από τον οικείο Πρύτανη. 

στ) Ένα μέλος του Ελληνικού - Εθνικού Τμήματος της 
Διεθνούς Επιτροπής Προσωπικής Κατάστασης. 

ζ) Τους Διευθυντές Αστικής και Δημοτικής Κατάστασης 
και Μηχανοργάνωσης και Ηλεκτρονικής Επεξεργασίας 
Στοιχείων του Υπουργείου Εσωτερικών, Δημόσιας Διοίκη¬ 
σης και Αποκέντρωσης και 

η) Έναν αιρετό εκπρόσωπο της Κ.Ε.Δ.Κ.Ε. 

2. Γραμματέας της Επιτροπής ορίζεται υπάλληλος του 
κλάδου ΠΕ Διοικητικού από τους υπηρετούντες στη Διεύ¬ 
θυνση Αστικής καιΔημοτικής Κατάστασηςτου Υπουργείου 
Εσωτερικών, Δημόσιας Διοίκησης και Αποκέντρωσης. 

3. Η Επιτροπή συγκροτείται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. Με 
την ίδια απόφαση ορίζεται ο χρόνος περάτωσης του έρ¬ 
γου, οι ειδικοί εισηγητές, οι γραμματείς της Επιτροπής και 
ρυθμίζονται θέματα που αναφέρονται στη λειτουργία της. 

4. Με κοινή απόφασητων Υπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονομικών 
καθορίζεται, κατά τις κείμενες διατάξεις, η αποζημίωση των 
μελών της ανωτέρω Επιτροπής, των ειδικών εισηγητών και 
των γραμματέων, καθώς και ο τρόπος καταβολής της. 

5. Τα σχέδια των Κωδίκων, που θα συντάξει η Επιτροπή, 
υποβάλλονται στη Βουλή για να κυρωθούν κατά τη διαδι¬ 
κασία που προβλέπειτο άρθρο 76παρ. 6του Συντάγματος. 

ΚΕΦΑΛΑΙΟ Δ' 

Λειτουργικά θέματα Ο.Τ.Α. πρώτου βαθμού 

Αρθρο 20 

Έξοδα παράστασης 

Στην παρ. 8 του άρθρου 203 του Π.Δ. 410/1995 προστί¬ 
θεται εδάφιο ως εξής: 


«Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, ύστερα από γνώμη της Κε¬ 
ντρικής Ένωσης Δήμων και Κοινοτήτων Ελλάδας, μπορεί 
να καθορίζονται έξοδα παράστασης στον πρόεδρο και 
στον αντιπρόεδρο του διοικητικού συμβουλίου του νομι¬ 
κού προσώπου, όταν ο οικονομικός απολογισμός του 
προηγούμενου έτους υπερβαίνει τις τριακόσιες χιλιάδες 
(300.000) ευρώ. Στους δικαιούχους δεν καταβάλλεται η 
αποζημίωση που προβλέπεται από την παρ. 8 του άρθρου 
203 του Π.Δ. 410/1995.» 

Αρθρο 21 

Αντιδήμαρχοι και δικηγόροι δήμων 

1. Το άρθρο 115 του Π.Δ. 410/1995 αντικαθίσταται ως 
εξής: 

«Άρθρο 115 
Αντιδήμαρχοι 

α. Στους δήμους το δήμαρχο επικουρούν αντιδήμαρχοι: 

ί. Σε δήμους που έχουν πληθυσμό μέχρι δύο χιλιάδες κα¬ 
τοίκους ορίζεται ένας αντιδήμαρχος, ενώ στους δήμους με 
πληθυσμό πάνω από δύο και έως δέκα χιλιάδες κατοίκους 
ορίζονται δύο αντιδήμαρχοι. 

ϋ. Σε δήμους που έχουν πληθυσμό πάνω από δέκα χιλιά¬ 
δες έναν και έως είκοσι χιλιάδες κατοίκους και σε δήμους 
που είναι πρωτεύουσες νομών και έχουν πληθυσμό μέχρι 
δέκα χιλιάδες κατοίκους ορίζονται τρεις αντιδήμαρχοι. 

ϋί. Σε δήμους που έχουν πληθυσμό από είκοσι χιλιάδες 
έναν και έως σαράντα χιλιάδες κατοίκους ορίζονται τέσσε¬ 
ρις αντιδήμαρχοι. 

ίν. Σε δήμους που έχουν πληθυσμό από σαράντα χιλιάδες 
έναν και έως εκατό χιλιάδες κατοίκους ορίζονται πέντε 
αντιδήμαρχοι. 

ν. Σε δήμους με πληθυσμό από εκατό χιλιάδες έναν και 
έως εκατό πενήντα χιλιάδες κατοίκους ορίζονται έξι αντι- 
δήμαρχοι. 

νί. Στους μεγαλύτερους δήμους ο αριθμός αντιδημάρχων 
είναι ίσος με τον αριθμό των διαμερισμάτων και μπορεί να 
αυξηθεί κατά δύο με απόφαση του δημοτικού συμβουλίου. 

β. Αντιδήμαρχοι είναι οι σύμβουλοι της πλειοψηφίας που 
ορίζει με απόφασή του ο δήμαρχος. Η θητείατους δεν μπο- 
ρείνα είναι μικρότερη του ενός έτους. Κατάτη διάρκεια της 
θητείας τους δεν μπορούν να εκλεγούν μέλη του προε¬ 
δρείου του δημοτικού συμβουλίου. Ο δήμαρχος μπορεί με 
αιτιολογημένη απόφασή του να αντικαθιστά οποτεδήποτε 
τον αντιδήμαρχο. 

γ. Ο δήμαρχος, με απόφασή του που δημοσιεύει σε μία 
τουλάχιστον ημερήσια εφημερίδα, και αν δεν υπάρχει ημε¬ 
ρήσια σε εβδομαδιαία της πρωτεύουσας του νομού, μπο¬ 
ρεί να μεταβιβάζει συγκεκριμένες αρμοδιότητές του σε 
αντιδημάρχους. Αν ο αντιδήμαρχος απουσιάζει ή κωλύε¬ 
ται, τις αρμοδιότητές του ασκεί ο δήμαρχος. 

δ. Οι διατάξεις του άρθρου 104 του διατάγματος αυτού 
εφαρμόζονται και στους αντιδημάρχους. 

ε. Στους δήμους που έχουν δέκα και πλέον τοπικά διαμε¬ 
ρίσματα μπορεί να ορίζεται ένας επιπλέον αντιδήμαρχος 
πέραν εκείνων που προβλέπονται στην παρ. 1 του διατάγ¬ 
ματος αυτού.». 

2. Τα άρθρα 247 και 248 του Ν. 1188/1981 (ΦΕΚ204Α'), 
καταργούνται, τα δε άρθρα 245 και 246 του ίδιου νόμου 
αντικαθίστανται ως ακολούθως: 

«Άρθρο 245 

Δικηγόροι Δήμων και Ιδρυμάτων 

α. Με τον Οργανισμό Εσωτερικής Υπηρεσίας των δήμων 
και των ιδρυμάτων τους μπορεί να συνιστώνται θέσεις δι- 

κηγόρων με μηνιαία αντιμισθία. Η πρόσληψη ενεργείται με 
απόφαση του αρμόδιου προς διορισμό οργάνου του 
Ο.Τ.Α. με σχέση εντολής και με τη διαδικασία που καθορί¬ 
ζεται με το Ν. 1649/1986 (ΦΕΚ 149 Α'), όπως κάθε φορά 
ισχύει. 

β. Με τη διαδικασία της παρ. 1 μπορεί να συνιστάται μία 
(1) θέση δικηγόρου σε δήμους με πληθυσμό μέχρι δέκα χι¬ 
λιάδες (10.000) κατοίκους και δύο (2) θέσεις σε δήμους με 
πληθυσμό μέχρι είκοσι χιλιάδες (20.000) κατοίκους. Στους 
λοιπούς δήμους ο αριθμός των συνιστώμενων θέσεων δι¬ 
κηγόρων καθορίζεται με τον Οργανισμό Εσωτερικής Υπη¬ 
ρεσίας τους, ανάλογα με τις ανάγκες τους. 

γ. Οι δικηγόροι, που προσλαμβάνονται σε δήμους ή 
ιδρύματάτους, παρέχουντις νομικέςτους υπηρεσίες συγ¬ 
χρόνως στους δήμους, στα νομικά πρόσωπα και σε άλλα 
ιδρύματα των ίδιων δήμων χωρίς να δικαιούνται ιδιαίτερη 
αμοιβή. 

δ. Με τον Οργανισμό Εσωτερικής Υπηρεσίας Συνδέσμου 
Δήμων, δήμων και κοινοτήτων ή κοινοτήτων με συνολικό 
πληθυσμό των μελών τους πάνω από πενήντα χιλιάδες 
(50.000) κατοίκους μπορεί να συνιστάται μία (1) θέση δικη¬ 
γόρου με πάγια αντιμισθία. 

ε. Οι απασχολούμενοι, σύμφωνα με τα παραπάνω, δικη¬ 
γόροι υποχρεούνται σε παροχή υπηρεσίας στο κατάστημα 
του οικείου Ο.Τ.Α. για χρόνο που ανταποκρίνεται στις εκά- 
στοτε υπάρχουσες υπηρεσιακές συνθήκες, εφόσον δεν 
παρίσταται ανάγκη παράστασης ενώπιον δικαστικών ή δι¬ 
οικητικών αρχών. 

στ. Οι διατάξεις που διέπουντους υπαλλήλους με σχέση 
εργασίας ιδιωτικού δικαίου αορίστου χρόνου των Ο.Τ.Α. 
για τη χορήγηση και τη διάρκεια κανονικών και αναρρωτι- 
κών αδειών εφαρμόζονται αναλόγως και για τους δικηγό¬ 
ρους που απασχολούνται κατά τις προηγούμενες παρα¬ 
γράφους. 

ζ. Για τη λύση της σχέσης έμμισθης εντολής δικηγόρου 
απαιτείται αιτιολογημένη απόφαση του δημοτικού συμ¬ 
βουλίου ή του διοικητικού συμβουλίου.» 

3. Το άρθρο 246 του Ν. 1188/1981 αντικαθίσταται ως 
εξής: 

«Άρθρο 246 
Αντιμισθία 

α. Οι διατάξεις του Κώδικα Δικηγόρων, όπως ισχύει κάθε 
φορά, εφαρμόζονται και για τους δικηγόρους των Ο.Τ.Α. 
με πάγια αντιμισθία. 

β. Η κατάτηνπροηγούμενη παράγραφο πάγια αντιμισθία 
των δικηγόρων των δήμων, των νομικών προσώπων δημο¬ 
σίου δικαίου και των ιδρυμάτων τους, όπως αυτή διαμορ¬ 
φώνεται συνολικά κάθε φορά, από τις εκάστοτε ισχύουσες 
γι’ αυτούς διατάξεις, προσαυξάνεται κατά ποσοστό είκοσι 
τοις εκατό (20%) για τους Ο.Τ.Α. με πληθυσμό μέχρι εκατό 
χιλιάδες κατοίκους και κατά τριάντα τοις εκατό (30%) για 
τους Ο.Τ.Α. με πληθυσμό άνω των εκατό χιλιάδων κατοί¬ 
κων, επί του ύψους της παραπάνω αντιμισθίας. 

Στους Νομικούς Συμβούλους - Διευθυντές των Νομικών 
Διευθύνσεων των Δήμων καταβάλλεται και επίδομα θέσε- 
ως ίσο με ποσοστό είκοσι τοις εκατό (20%) επίτου συνόλου 
της κατά το προηγούμενο εδάφιο διαμορφωμένης αντιμι¬ 
σθίας τους. 

γ. Στους παραπάνω δικαιούχους χορηγούνται τα ποσά 
που προβλέπονται στην παρ. 3 του άρθρου 5 του Ν. 2685/ 
1999 (ΦΕΚ 35 Α') και το επίδομα της περιπτώσεως γ' της 
παρ. 6 του άρθρου 8 του Ν. 3205/ 2003 (ΦΕΚ 297 Α'), όπως 
κάθε φορά ισχύουν». 


Άρθρο 22 

Έργα, προμήθειες και οικονομικά θέματα 

1. Το πρώτο εδάφιο της παραγράφου 4 του άρθρου 17 
του Ν. 2539/1997 αντικαθίσταται ως εξής: 

«Δεν επιτρέπεται κατάτμηση των δη μοτικών ή κοινοτικών 
έργων και σύνταξη των αντίστοιχων μελετών, ούτε ανα¬ 
γραφή στον προϋπολογισμό δήμου ή κοινότητας κατατμη- 
μένων πιστώσεων για την εκτέλεση αυτών, εκτός από εκεί¬ 
να, των οποίων η εκτέλεση αφορά περισσότερα του ενός 
δημοτικά διαμερίσματα ή οικισμούς.» 

2. Η διάταξη της παρ. 1 του άρθρου 12 του Ν. 3074/2002 
καταργείται. 

3. Τα τρία τελευταία εδάφια της παρ. 3 του άρθρου 268 
του Π .Δ. 410/1995, όπως προστέθηκαν με τις διατάξεις της 
παραγράφου (ε) του άρθρου 15του Ν. 3146/2003, αντικα¬ 
θίστανται ως εξής: 

«Οι μελέτες προμηθειών, μεταφορών και εργασιών, για 
την εκτέλεση των οποίων δεν απαιτούνται, λόγω της φύσης 
τους, τεχνικές γνώσεις ή τεχνική εμπειρία, μπορεί να συ- 
ντάσσονται από υπάλληλο της υπηρεσίας που διαχειρίζε¬ 
ται την πίστωση, σύμφωνα με τις ισχύουσες διατάξεις και 
να θεωρούνται από τον προϊστάμενο της αντίστοιχης κατά 
περίπτωση αρμόδιας υπηρεσίας του Ο.Τ.Α., τηρουμένων 
κατά τα λοιπά των ισχυουσών διατάξεων. Η επίβλεψη εκτέ¬ 
λεσης των ανωτέρω συμβάσεων γίνεται από τις αντίστοι¬ 
χες καθ’ ύλην αρμόδιες υπηρεσίες του Ο.Τ.Α., με ανάλογη 
εφαρμογή των ισχυουσών διατάξεων. Για τις ανωτέρω 
προμήθειες, μεταφορές ή εργασίες, που η δαπάνη τους 
δεν υπερβαίνει το ποσό, μέχρι του οποίου γίνεται απευθεί¬ 
ας ανάθεση, η ανάθεση γίνεται με βάση την προϋπολογι- 
ζόμενη δαπάνη, την περιγραφή της προμήθειας, μεταφο¬ 
ράς ή εργασίας και τα τυχόν λοιπά στοιχεία, τα οποία πε- 
ριέχονται στη σχετική απόφαση της δημαρχιακής 
επιτροπής ή του κοινοτικού συμβουλίου, που υποκαθι- 
στούντη μελέτη.» 

4. Η παρ. 1 του άρθρου 13 του Ν. 2130/1993 αντικαθί¬ 
σταται ως ακολούθως: 

«1. Για τις έκτακτες ανάγκες έργων, που εκτελούνται με 
αυτεπιστασία από δήμους και κοινότητες, τους συνδέ¬ 
σμους και τα νομικά τους πρόσωπα, επιτρέπεται η πρό¬ 
σληψη προσωπικού οποιοσδήποτε ειδικότητας με συμβά¬ 
σεις εργασίας ιδιωτικού δικαίου ορισμένου χρόνου διαρ¬ 
κούς ή διακεκομμένης απασχόλησης, κατά ημέρα, 
εβδομάδα ή μήνα, ανάλογα με τις ανάγκες του έργου, 
όπως αυτές προκύπτουν από τη σχετική μελέτη ή την εισή¬ 
γηση της διευθύνουσας υπηρεσίας κατά τις διατάξεις της 
παραγράφου 1 του άρθρου 58 του Π.Δ. 609/1985, όπως 
ισχύει κάθε φορά, εφόσον διαπιστώνεται με ειδική αιτιολο¬ 
γία ότι δεν επαρκεί το προσωπικό που διαθέτει ο φορέας 
κατασκευής του έργου. Η πρόσληψη αυτή γίνεται με από¬ 
φαση του δημάρχου, του προέδρου κοινότητας ή του προ¬ 
έδρου του συνδέσμου ή του εξαρτημένου νομικού προσώ¬ 
που, εφόσον δεν υπερβαίνει τις 135 εργάσιμες ημέρες ετη¬ 
σίους και δεν υφίσταται δυνατότητα ανανέωσης. Γ ια την 
ανωτέρω πρόσληψη εφαρμόζεται η διάταξη της παραγρά¬ 
φου 5 του άρθρου 6 του Ν. 3146/2003. Η διαδικασία υπό- 
κειται στον έλεγχο του Α.Σ. Ε. Π., κατά την παράγραφο 4 του 
άρθρου 20 του Ν. 2190/1994. 

5. Στην παρ. 11 του άρθρου 19 του Ν. 3242/2004 προστί¬ 
θενται δεύτερο και τρίτο εδάφιο ως εξής: 

«Αν έχουν συναφθεί δάνεια σύμφωνα με τις διατάξεις του 
άρθρου 30 του Ν. 3202/2003, μεταξύ του Ταμείου Παρα¬ 
καταθηκών και Δανείων και δήμων και κοινοτήτων, το επι¬ 
τόκιο που προβλέπεται στις σχετικές συμβάσεις αναπρο- 

σαρμόζεται την 1η Ιανουάριου και 1η Ιουλίου κάθε έτους 
υποχρεωτικά, με απόφαση του Διοικητικού Συμβουλίου 
του Ταμείου Παρακαταθηκών και Δανείων, σύμφωνα μετά 
ειδικότερα προβλεπόμενα στην παράγραφο 5 Α του άρ¬ 
θρου αυτού. Όροι δανειακών συμβάσεων, που έχουν κα- 
ταρτισθεί με το Ταμείο Παρακαταθηκών και Δανείων, σύμ¬ 
φωνα με το άρθρο 30 του Ν. 3202/2003, είναι δυνατόν να 
τροποποιηθούν κατ’ εφαρμογή του παρόντος άρθρου, 
εφόσον υποβληθεί, στο πλαίσιο των ρυθμίσεων τούτου, αί¬ 
τημα από τα δημοτικά και κοινοτικά συμβούλια για λήψη 
συμπληρωματικού δανείου, ύστερα από εγκριτική απόφα¬ 
ση του Διοικητικού Συμβουλίου του Ταμείου Παρακαταθη¬ 
κών και Δανείων.» 

6. Με απόφαση του δημοτικού ή κοινοτικού συμβουλίου, 
που εκδίδεταιτο αργότερο ως την 31.12.2004, όσοι έχουν 
ληξιπρόθεσμες οφειλές από συμβάσεις μίσθωσης ακινή- 
τωντωνΟ.Τ.Α. μπορούννατις εξοφλήσουν σε δώδεκα (12) 
ισόποσες μηνιαίες δόσεις, χωρίς πρόστιμα και προσαυξή¬ 
σεις εκπρόθεσμης καταβολής. Η ρύθμιση γίνεται ύστερα 
από αίτηση που υποβάλλει ο οφειλέτης προς το δήμο ή την 
κοινότητα, μέσα σε τριάντα (30) ημέρες από την ημερομη¬ 
νία έκδοσης της απόφασης του δημοτικού ή κοινοτικού 
συμβουλίου. Μαζί με την αίτηση, η οποία συνοδεύεται από 
βεβαίωση του Ο.Τ.Α. για το ποσό της οφειλής, καταβάλλε¬ 
ται και η πρώτη δόση αυτής, ενώ οι επόμενες καταβάλλο¬ 
νται ως την τελευταία εργάσιμη ημέρα των επόμενων μη¬ 
νών. Αν δεν καταβληθούν δύο από τις δόσεις, ο οφειλέτης 
χάνει τα ευεργετήματα της ρύθμισης αυτής. Ποσά που 
έχουν καταβληθεί για οφειλές από μισθώματα ακινήτων 
των Ο.Τ.Α., πριν την έναρξη ισχύος αυτού του νόμου, δεν 
επιστρέφονται. 

7. Η παρ. 3του άρθρου 175του Π.Δ. 410/1995 αντικαθί¬ 
σταται ως εξής: 

«3. Τα μέλη του δημοτικού συμβουλίου, στα οποία συ- 
μπεριλαμβάνονται και οι αντιδήμαρχοι που μετέχουν στις 
συνεδριάσεις του και τα μέλη της δημαρχιακής επιτροπής 
εκτός από το δήμαρχο, δικαιούνται αποζημίωση για κάθε 
συνεδρίαση και μέχρι τρεις το πολύ συνεδριάσεις το μήνα. 
Η αποζημίωση για τη συμμετοχή στις συνεδριάσεις αυτές 
είναι για τα μέλη του δημοτικού συμβουλίου και τους αντι- 
δημάρχουςπου μετέχουν στις συνεδριάσεις του ίση με πο¬ 
σοστό δύο τοις εκατό (2%) και για τα μέλη της δημαρχια¬ 
κής επιτροπής εκτός από το δήμαρχο ένα τοις εκατό (1 %) 
επί των εξόδων παράστασης του δημάρχου, όπως αυτά 
προσδιορίζονται στην παράγραφο 2 του άρθρου 173 του 
νόμου αυτού.» 

8. Στην παρ. 8 του άρθρου 203 του Π.Δ. 410/1995 προ¬ 
στίθεται εδάφιο τελευταίο ως εξής: 

«Η αποζημίωση αυτή δεν μπορεί να υπερβαίνει το ύψος 
της αποζημίωσης του δημοτικού συμβούλου του οικείου 
δήμου.» 

9. Επιτρέπεται η σύσταση αστικών εταιρειών μη κερδο¬ 
σκοπικού χαρακτήρα από δήμους, κοινότητες, τοπικές 
ενώσεις δήμων και κοινοτήτων, την Ε.Ν.Α.Ε. και την Κε¬ 
ντρική Ένωση Δήμων και Κοινοτήτων Ελλάδας, με απόφα¬ 
ση του οικείου συμβουλίου, που λαμβάνεται με την απόλυ¬ 
τη πλειοψηφία του συνόλου των μελών τους ή η συμμετο¬ 
χή τους σε αυτές. 

Οι παραπάνω αστικές εταιρείες μπορούν να μετέχουν στις 
προγραμματικές συμβάσεις του άρθρου 35 του Π.Δ. 410/ 
1995. 

Υφιστάμενες αστικές εταιρείες μη κερδοσκοπικού χαρα¬ 
κτήρα, στις οποίες συμμετέχουν οι ανωτέρω φορείς της το¬ 
πικής αυτοδιοίκησης, θεωρούνται ότι έχουν συσταθεί και 


λειτουργούν νομίμως. Συμμετοχή των ανωτέρω αστικών 
εταιρειών σε προγραμματικές συμβάσεις του άρθρου 35 
του Π.Δ. 410/1995, που έχουν καταρτισθείπριν απάτη θέ¬ 
ση σε ισχύ της ρύθμισης αυτής θεωρείται έγκυρη. 

10. Το άρθρο 240 του Ν. 1188/1981, όπως ισχύει, αντικα¬ 
θίσταται ως εξής: 

«Άρθρο 240 

Αποδοχές 

1. Οι αποδοχές των υπαλλήλων του παρόντος κεφαλαίου 
ορίζονται κάθε χρόνο με απόφαση του οικείου συμβουλί¬ 
ου, ανάλογα με την οικονομική του δυνατότητα. Σε κάθε 
περίπτωση οι αποδοχές αυτές δεν μπορεί να είναι ανώτε¬ 
ρες από τις εκάστοτε ισχύουσες αποδοχές του Μου μι- 
σθολογικού κλιμακίου της κατηγορίας που ανήκουν (ΠΕ, 
ΤΕ,ΔΕ,ΥΕ). 

2. Ο μισθός των υπαλλήλων της προηγούμενης παρα¬ 
γράφου καταβάλλεται όπως και στους δημοτικούς υπαλ¬ 
λήλους. 

3. Οι διατάξεις των προηγούμενων παραγράφων εφαρ¬ 
μόζονται και στους αδιαβάθμιστους υπαλλήλους των κοι¬ 
νοτήτων.» 

11. Το άρθρο 16παρ.3του Ν. 3205/2003 αντικαθίσταται 
ως εξής: 

«3. Οι κατά τα ανωτέρω εκδιδόμενες αποφάσεις δεν επι¬ 
τρέπεται να έχουν αναδρομική ισχύ πέραν του μηνός από 
την ημερομηνία δημοσίευσής τους. Η δημοσίευση των 
αποφάσεων των αρμόδιων οργάνων των Ο.Τ.Α. πρώτου 
βαθμού γίνεται με ανάρτηση στο κατάστημα του οικείου 
Ο.Τ.Α..» 

Άρθρο 23 

Κατανομή πιστώσεων για τα 
λειτουργικά έξοδα των σχολείων 

Το δεύτερο εδάφιο της περίπτωσης β' της παρ. 6 του άρ¬ 
θρου 113 του Ν. 1892/1990, όπως ισχύει, αντικαθίσταται 
και προστίθεται εδάφιο ως εξής: 

«Η κατανομή των ανωτέρω πιστώσεων απευθείας στους 
Ο.Τ.Α. πρώτου βαθμού γίνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
ύστερα από γνώμη της επιτροπής του επόμενου εδαφίου. 
Για την κατανομή των πιστώσεων αυτών συγκροτείται, με 
απόφαση του Γ ενικού Γ ραμματέα της Περιφέρειας, πεντα¬ 
μελής επιτροπή, η οποία αποτελείται από: 

α) Τον προϊστάμενο της οικείας Διεύθυνσης Αυτοδιοίκη¬ 
σης και Αποκέντρωσης ή Τοπικής Αυτοδιοίκησης και Διοί¬ 
κησης του νομού με τον αναπληρωτή του, ως εκπρόσωπο 
της Περιφέρειας, ο οποίος και προεδρεύει. 

β) Δύο εκπροσώπους της Τοπικής Ένωσης Δήμων και 
Κοινοτήτων του νομού, που ορίζονται με απόφαση του δι¬ 
οικητικού συμβουλίου της με τους αναπληρωτές τους και 

γ) Τους προϊστάμενους των οικείων Διευθύνσεων Πρω¬ 
τοβάθμιας και Δευτεροβάθμιας Εκπαίδευσης της Νομαρ¬ 
χιακής Αυτοδιοίκησης με τους αναπληρωτές τους. 

Άρθρο 24 
Ταμειακή υπηρεσία 

Η παρ. 1 του άρθρου 228 του Π.Δ. 410/1995, όπως αυτό 
τροποποιήθηκε από την παρ. 1 του άρθρου 27 του Ν. 3202/ 
2003, αντικαθίσταται ως εξής: 

«Άρθρο 228 

Διεξαγωγή 

1. Η ταμειακή λειτουργία των δήμων με πληθυσμό άνω 
των πέντε χιλιάδων (5.000) κατοίκων διεξάγεται υποχρεω- 

τικά από 1.1.2005 από ίδια ταμειακή υπηρεσία, που συνι- 
στάται με τον Οργανισμό Εσωτερικής Υπηρεσίας.» 

Άρθρο 25 

Παραχώρηση χρήσης 
Εθνικού Κήπου στο Δήμο Αθηναίων 

1. Παραχωρείται δωρεάν, κατά χρήση, για διάρκεια ενε¬ 
νήντα (90) ετών στο Δήμο Αθηναίων ο Εθνικός Κήπος μαζί 
με την περίφραξη και τις υπάρχουσες σε αυτόν κάθε εί¬ 
δους εγκαταστάσεις που ανήκουν στη διοίκηση και διαχεί¬ 
ριση του Ν.Π.Δ.Δ. «Επιτροπή Δημοσίων Κήπων και Δεν- 
δροστοιχιών». 

2. Η παράδοση της χρήσης του Εθνικού Κήπου θα γίνει 
σε εκπρόσωπο του Δήμου Αθηναίων από το διοικητικό συμ¬ 
βούλιο του ανωτέρω Ν.Π.Δ.Δ.ή τους εκκαθαριστές της πα¬ 
ραγράφου 6 του νόμου αυτού. Για την παράδοση θα συ¬ 
νταχθεί σχετικό πρωτόκολλο, στο οποίο θα επισυναφθεί 
τοπογραφικό διάγραμμα που θα απεικονίζει την περίφρα¬ 
ξη και τις υφιστάμενες εγκαταστάσεις. 

3.0 Δήμος Αθηναίων υποχρεούται, με ευθύνη του, να συ¬ 
ντηρεί και να βελτιώνει τη βλάστηση, να διοικεί, διαχειρίζε¬ 
ται, εκμεταλλεύεται και φυλάσσει και γενικά να προστα¬ 
τεύει τον παραχωρούμενο Εθνικό Κήπο, ο οποίος θα δια¬ 
τηρεί στο ακέραιο το δασικό του χαρακτήρα και προορισμό 
και θα εξακολουθεί να διέπεται από τις διατάξεις της δασι¬ 
κής νομοθεσίας. 

4. Η παραχώρηση του Εθνικού Κήπου γίνεται με τις κα¬ 
τωτέρω πρόσθετες υποχρεώσεις: 

α. Απαγορεύεται η δημιουργία οποιοσδήποτε εγκατά¬ 
στασης μέσα στον Κήπο, εκτός από εκείνες που είναι απο¬ 
λύτως αναγκαίες για τη δημόσια υγεία και έχουν σχετική 
έγκριση από τα κατά περίπτωση αρμόδια όργανα. 

β. Εργασίες συντήρησης και κάθε είδους εξωράίστικά 
λειτουργικά και λοιπά έργα οφείλουν να διατηρούν και να 
αναδεικνύουν τον υπάρχοντα κηποτεχνικό ρυθμό και υπό- 
κεινται σε ευρύτερο σχεδίασμά του χώρου, ο οποίος σέβε¬ 
ται την αναλογία ανοικτών και κλειστών χώρων, συμβάλλει 
στη διατήρηση και ανανέωση του σταθερού φυτικού υλι¬ 
κού και προστατεύει όλα τα στοιχεία που προσδίδουν ιδι¬ 
αίτερη αισθητική αξία στον Εθνικό Κήπο και 

γ. Οι μελέτες που απαιτούνται για την εκτέλεση έργων 
εντός του Εθνικού Κήπου, συμπεριλαμβανομένων και των 
αρχιτεκτονικών μελετών για την επισκευή ή επέκταση υπαρ¬ 
χόντων κτισμάτων υποδομής, υποβάλλονται προς έγκριση 
στις αρμόδιες υπηρεσίες του Υπουργείου Πολιτισμού. Οι 
κάθε είδους εργασίες εκτελούνται ύστερα από έγκριση της 
αρμόδιας Υπηρεσίας του Υπουργείου Πολιτισμού (Γ 
Ε.Π.Κ.Α.) και υπό την επίβλεψη εκπροσώπου της. Αν εντοπι- 
σθούν αρχαιότητες, ακολουθεί ανασκαφική έρευνα με δα¬ 
πάνη του Δήμου, σύμφωνα με τις διατάξεις του άρθρου 37 
του Ν. 3028/2002, από τα αποτελέσματα της οποίας και 
εξαρτάται η περαιτέρω πορεία των εργασιών. 

5. Η Επιτροπή Δημοσίων Κήπων καιΔενδροστοιχιών, που 
λειτουργεί ως νομικό πρόσωπο δημοσίου δικαίου, σύμφω¬ 
να με το Ν.Δ. 1618 της 30 Ιουλίου /11 Αυγούστου 1942, το 
οποίο κυρώθηκε με την υπ’ αριθμ. 256/1946 Πράξη του 
Υπουργικού Συμβουλίου, όπως έκτοτε τροποποιήθηκε και 
ισχύει, λύεται και τίθεται υπό εκκαθάριση από τη δημοσί¬ 
ευση της απόφασης της επόμενης παραγράφου. 

6. α. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και Οι¬ 
κονομικών και Αγροτικής Ανάπτυξης και Τροφίμων, ορίζε¬ 
ται τριμελής επιτροπή εκκαθάρισης του κατά την προη¬ 
γούμενη παράγραφο νομικού προσώπου. Η επιτροπή 


υποχρεούται να περατώσει τις εκκρεμείς υποθέσεις του 
νομικού προσώπου, να εισπράξει τις απαιτήσεις του, να 
εξοφλήσει τις οφειλές του και να καταγράψει όλα τα περι¬ 
ουσιακά του στοιχεία, μέσα σε προθεσμία έξι (6) μηνών 
από το διορισμό της. 

β. Με την ίδια απόφαση του προηγούμενου εδαφίου κα¬ 
θορίζεται η αμοιβή των εκκαθαριοτών και ρυθμίζεται κάθε 
άλλο σχετικό θέμα. 

γ. Μέσα σε έναν μήνα από τη δημοσίευση του νόμου αυ¬ 
τού, το διοικητικό συμβούλιο του ως άνω νομικού προσώ¬ 
που υποχρεούται να αποστείλει στην επιτροπή εκκαθαρι¬ 
στούν έκθεση όλων των περιουσιακών στοιχείων του, κα¬ 
θώς και των ληξιπρόθεσμων απαιτήσεων και οφειλών. 
Μετά την έκδοση της απόφασης της περίπτωσης α' αυτής 
της παραγράφου και τη σύνταξη της ανωτέρω έκθεσης, 
λήγει η θητεία του διοικητικού συμβουλίου. 

δ. Μετά την περάτωση της εκκαθάρισης τα υπάρχοντα κι¬ 
νητά περιουσιακά στοιχεία αποδίδονται από τους εκκαθα- 
ριστές στο Δήμο Αθηναίων και συντάσσεται πρωτόκολλο. 
Η έκθεση για το πέρας της εκκαθάρισης υποβάλλεται στον 
Γ ενικό Γ ραμματέα της Περιφέρειας Αττικής και στον Δή¬ 
μαρχο Αθηναίων. 

ε. Τυχόν χρηματικό υπόλοιπο καθώς και τα κάθε είδους 
χρεόγραφα περιέρχονται στην κυ ριότητα του Δη μοσίου. 

7. α. Το μόνιμο ή με σχέση εργασίας ιδιωτικού δικαίου 
προσωπικό, που κατέχει οργανικές θέσεις του νομικού 
προσώπου, μετατάσσεται αυτοδικαίως, με την ίδια σχέση 
και το ίδιο μισθολογικό κλιμάκιο, στο Δήμο Αθηναίων και 
καταλαμβάνει αντίστοιχης κατηγορίας, κλάδου και ειδικό¬ 
τητας προσωποπαγείς θέσεις, που συνιστώνται με απόφα¬ 
ση του Δημοτικού Συμβουλίου. Το ανωτέρω προσωπικό 
εξακολουθεί να καλύπτει τις ανάγκες λειτουργίας και συ- 
ντήρησηςτου Εθνικού Κήπου. 

β. Γ ια τη μετάταξη του προσωπικού της προηγούμενης 
παραγράφου εκδίδεται απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών μέσα σε προθεσμία δύο (2) μηνών 
από την έναρξη ισχύος του νόμου αυτού και δημοσιεύεται 
στην Εφημερίδα της Κυβερνήσεως. Με την ίδια απόφαση, 
καθορίζεται κάθε αναγκαία λεπτομέρεια ως προς το καθε¬ 
στώς του ως άνω προσωπικού. 

γ. Στους μετατασσόμενους καταβάλλονται οι αποδοχές 
μαζί με τα κάθε είδους επιδόματα της νέας τους θέσης, 
όπως ισχύουν και για το λοιπό προσωπικό του Δήμου Αθη¬ 
ναίων κατά κατηγορία, κλάδο ή ειδικότητα. Αν οι μηνιαίες 
αποδοχές μαζί μετά κάθε είδους επιδόματα της νέας τους 
θέσης είναι μικρότερες από αυτές που λάμβαναν συνολικά 
πριν από τη μετάταξή τους στο Δήμο Αθηναίων, το ποσό 
της διαφοράς διατηρείται ως προσωρινό προσωπικό επί¬ 
δομα, το οποίο μειώνεται με οποιαδήποτε αύξηση των απο¬ 
δοχών ή απολαβών από οποιαδήποτε αιτία και αν προέρ¬ 
χεται έως την πλήρη εξίσωσή τους με τις αποδοχές και 
απολαβές της νέας θέσης. 

δ. Ο χρόνος προϋπηρεσίας ως τη δημοσίευση της από¬ 
φασης της περίπτωσης β' της παραγράφου αυτής θεωρεί¬ 
ται ως χρόνος πραγματικής υπηρεσίας για όλες τις έννο- 
μες συνέπειες. 

ε. Το ποσό της μισθοδοσίας τους, ως την καθ’ οιονδήπο- 
τε τρόπο έξοδό τους απάτην υπηρεσία, βαρύνει τον προϋ¬ 
πολογισμό του Υπουργείου Εσωτερικών, Δημόσιας Διοίκη¬ 
σης και Αποκέντρωσης, στον οποίο περιλαμβάνεται ειδική 
πρόβλεψη με αυτοτελή κωδικό αριθμό. 

8. Εκκρεμείς δίκες με διάδικο το υπό εκκαθάριση νομικό 
πρόσωπο, μετά την περαίωση της εκκαθάρισης, συνεχίζο- 

νται στο όνομα του Ελληνικού Δημοσίου, ως την αμετά- 
κλητη περάτωσή τους. 

9. Οι δαπάνες συντήρησης φυτικού εμπλουτισμού, φύ¬ 
λαξης και εν γένει διαχείρισης του Εθνικού Κήπου βαρύ¬ 
νουν εφεξής τον προϋπολογισμό του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, στον οποίο 
περιλαμβάνεται ειδική πρόβλεψη με αυτοτελή κωδικό 
αριθμό. Οι πιστώσεις του κωδικού αυτού διατίθενται στο 
Δήμο Αθηναίων που υποχρεούται να τις χρησιμοποιεί απο¬ 
κλειστικά για τις ανάγκες του Εθνικού Κήπου. 

Άρθρο 26 

Νομιμοποίηση δαπανών αιρετών 
οργάνων Ο.Τ.Α. και υπαλλήλων Υ.Δ.Ε. 

1. Θεωρούνται νόμιμες οι δαπάνες που πληρώθηκαν μέ¬ 
χρι 31η Δεκεμβρίου 2003 από νομαρχιακές αυτοδιοική¬ 
σεις, δήμους και κοινότητες, νομικά πρόσωπα δημοσίου δι¬ 
καίου αυτών, καθώς και συνδέσμους πρωτοβάθμιων 
Ο.Τ.Α., σε βάρος των προϋπολογισμών τους, εφόσον αυ¬ 
τές: α) προβλέπονται από τις οικείες διατάξεις ή συνάδουν 
προδήλως με την αποστολή και τις αρμοδιότητες των πα¬ 
ραπάνω φορέων, β) έχουν εγκριθεί και βεβαιωθεί από τα 
αρμόδια όργανα, γ) διενεργήθηκαν για σκοπό που έχει επι- 
τελεσθεί και δ) δεν έχουν ακυρωθεί σύμφωνα με την κείμε¬ 
νη νομοθεσία. 

2. Καταλογισμοί που έχουν γίνει εις βάρος αιρετών ορ¬ 
γάνων ή υπαλλήλων των ανωτέρω φορέων, καθώς και των 
υπαλλήλων των Υπηρεσιών Δημοσιονομικού Ελέγχου 
(Υ.Δ.Ε.) για δαπάνες της προηγούμενης παραγράφου αί¬ 
ρονται, τυχόν δε βεβαιωθέντα ποσά από την ίδια αιτία δια¬ 
γράφονται. 

3. Στις ρυθμίσεις των προηγούμενων παραγράφων δεν 
υπάγονται δαπάνες, οι οποίες έχουν κριθεί παράνομες με 
τελεσίδικες δικαστικές αποφάσεις ή για τις οποίες έχουν 
επιβληθεί πειθαρχικές κυρώσεις. 

4. Οι υπάλληλοι των Υ.Δ.Ε., κατά την άσκηση των αρμο¬ 
διοτήτων τους, δεν θεωρούνται δημόσιοι υπόλογοι και ευ- 
θύνονται μόνο για δόλο ή βαρεία αμέλεια κατά τις διατά¬ 
ξεις του Υ.Κ., ανεξάρτητα από τον φορέα ή το νομικό πρό¬ 
σωπο, του οποίου ελέγχουν ή εκκαθαρίζουν τις δαπάνες 
και εκδίδουν τα χρηματικά εντάλματα. 

Άρθρο 27 

Έκπτωση εξαιτίας καταδίκης 

Το άρθρο 187του Π.Δ. 410/1995 αντικαθίσταται ως εξής: 

«Άρθρο 187 

Έκπτωση εξαιτίας καταδίκης 

1. Οι δήμαρχοι, οι αντιδήμαρχοι, οιπρόεδροι κοινοτήτων, 
οι δημοτικοί και κοινοτικοί σύμβουλοι, καθώς και τα μέλη 
των τοπικών συμβουλίων εκπίπτουν αυτοδικαίως από το 
αξίωμά τους: 

α) Αν στερηθούν τη διαχείριση της περιουσίας τους με 
τελεσίδικη δικαστική απόφαση. 

β) Αν στερηθούν τα πολιτικά τους δικαιώματα με αμετά- 
κλητη δικαστική απόφαση. 

γ) Αν καταδικαστούν, με αμετάκλητη δικαστική απόφα¬ 
ση, ως αυτουργοί ή συμμέτοχοι σε κακούργημα ή στα 
πλημμελήματα της παραχάραξης, της κιβδηλείας, της 
πλαστογραφίας, της ψευδούς βεβαίωσης, της δωροδο¬ 
κίας, της εκβίασης, της κλοπής, της υπεξαίρεσης, της απι¬ 
στίας, της απάτης, της καταπίεσης, της αιμομιξίας, της μα¬ 
στροπείας, της σωματεμπορίας, της παράβασης της νομο¬ 
θεσίας για τα ναρκωτικά ή για το λαθρεμπόριο, καθώς και 
της παράβασης καθήκοντος, εφόσον από την τελευταία 


προξενείται συγκεκριμένη οικονομική βλάβη στο δήμο, 
στην κοινότητα ή στα νομικά τους πρόσωπα. Για την έκ¬ 
πτωση εκδίδεται διαπιστωτική πράξη του Γ ενικού Γ ραμμα- 
τέατης Περιφέρειας. 

2. α. Όταν γίνεται παραπομπή για κακούργημα με αμετά- 
κλητο βούλευμα ή απευθείας κλήση, ο Γ ενικός Γ ραμματέ- 
ας της Περιφέρειας οφείλει να θέσει τον εγκαλούμενο σε 
κατάσταση αργίας, ώσπου να εκδοθεί η απόφαση του ποι¬ 
νικού δικαστηρίου. Σε περίπτωση έκδοσης αθωωτικής 
πρωτόδικης απόφασης αίρεται αυτοδικαίως η αργία και η 
διοικητική ποινή θεωρείται ως μηδέποτε επιβληθείσα. 

β. Εάν εκδοθεί οριστική καταδικαστική απόφαση για τα 
πλημμελήματατηςπροηγούμενηςπαραγράφου, ο Γενικός 
Γραμματέας της Περιφέρειας οφείλει να θέσει τον καταδι- 
κασθέντα σε κατάσταση αργίας ώσπου να εκδοθεί αμετά¬ 
κλητη αθωωτική απόφαση, οπότε και αίρεται αυτοδικαίως 
η αργία, η δε διοικητική ποινή θεωρείται ως μηδέποτε επι- 
βληθείσα. 

3. Οι διατάξεις των άρθρων 183 έως 187 εφαρμόζονται 
και στους προέδρους και τα μέλη των συμβουλίων των δη¬ 
μοτικών διαμερισμάτων.» 

Άρθρο 28 

Κωλύματα - ασυμβίβαστα 

Το δεύτερο εδάφιο της παρ. 2 του άρθρου 47 του Κώδι¬ 
κα Δήμων και Κοινοτήτων αντικαθίσταται ως εξής: 

«Το κώλυμα καιτο ασυμβίβαστο αυτό ισχύει και γιατα μέ¬ 
λη των διοικητικών συμβουλίων, διαχειριστές, μετόχους 
και εταίρους κεφαλαιουχικών εταιρειών, που έχουν συμ¬ 
βληθεί με το δήμο ή την κοινότητα, εφόσον το ποσοστό 
συμμετοχής υπερβαίνει το πέντε τοις εκατό (5%) του συ¬ 
νολικού κεφαλαίου της εταιρείας, εταίρους προσωπικών 
εταιρειών, καθώς και γιατα κοινοπρακτούντα πρόσωπα.» 

Άρθρο 29 

Ειδικές άδειες αιρετών και άλλες διατάξεις 

1. Το πρώτο εδάφιο της παρ. 7 του άρθρου 298 του Π.Δ. 
410/1995, όπως έχει αντικατασταθεί με την παρ. 5 του άρ¬ 
θρου 25 του Ν. 2738/1999 και συμπληρωθεί με το άρθρο 9 
παρ. 3 του Ν. 2880/2001, αντικαθίσταται ως ακολούθως: 

«Στους δημάρχους όλων των δήμων, στους προέδρους 
των κοινοτήτων άνω των δύο χιλιάδων (2.000) κατοίκων, 
στους αντιδημάρχους και προέδρους δημοτικών συμβου¬ 
λίων δήμων που είναι πρωτεύουσες νομών ή έχουν πληθυ¬ 
σμό άνω των πενήντα χιλιάδων (50.000) κατοίκων, στους 
προέδρους δημοτικών διαμερισμάτων που είναι πρωτεύ¬ 
ουσες νομών, καθώς και στους Προέδρους Αναπτυξιακών 
Συνδέσμων Οργανισμών Τοπικής Αυτοδιοίκησης άνω των 
διακοσίων χιλιάδων (200.000) κατοίκων, που είναι δημόσι¬ 
οι υπάλληλοι, περιλαμβανομένων και όσων υπηρετούν στα 
σώματα ασφαλείας ή υπάλληλοι φορέων του δημόσιου το¬ 
μέα, όπως είχε, αρχικώς, οριοθετηθεί, κατά την παρ. 6 του 
άρθρου 1 του Ν. 1256/1982, ανεξαρτήτως εάν μεταγενέ¬ 
στερα εξήλθαν αυτού, χορηγείται από την υπηρεσία της 
οργανικής τους θέσης η ειδική άδεια του άρθρου αυτού για 
όλο το διάστημα που ασκούντο καθήκοντάτους. Οι διατά¬ 
ξεις της παραγράφου αυτής εφαρμόζονται και γιατους δη¬ 
μάρχους που είναι μέλη Δ.Ε.Π. Α.Ε.Ι. και Ε.Π. Τ.Ε.Ι., καθώς 
και αναπληρωτές καθηγητές μέσης εκπαίδευσης του άρ¬ 
θρου 138 του Ν. 2725/1999. Οι διατάξεις αυτής της παρα¬ 
γράφου και των παραγράφων 3 και 6 του άρθρου αυτού 
έχουν αναδρομική ισχύ από 1.1.2003.» 

2. Η ρύθμιση της παραγράφου 36 του άρθρου 13 του 
Ν. 2307/1995 έχει εφαρμογή και στους προέδρους των 
τοπικών συμβουλίων. 

3. Τοτρίτο εδάφιοτηςπαρ. 1 του άρθρου 241 του Ν. 1188/ 
1981, όπως ισχύει, αντικαθίσταται ως ακολούθως: 

«Οι αποδοχές του Γενικού Γραμματέα καθορίζονται με 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Οικονομίας και Οικονομι¬ 
κών.» 

Άρθρο 30 

Ειδικά θέματα προσωπικού Ο.Τ.Α. 

1. Τα κατ’ αποκοπήν έξοδα κίνησης, που καταβάλλονται 
στους υπαλλήλουςτων Ο.Τ.Α. πρώτου βαθμού, όπως αυτά 
καθορίζονται με κοινές υπουργικές αποφάσεις κατ’ εξου¬ 
σιοδότηση της παρ. 3του άρθρου 5του Ν. 2685/1999, δεν 
υπόκεινται σε φόρο εισοδήματος. Η διάταξη αυτή ισχύει 
από 1.4.1998, τυχόν καταλογισμοί που συντελέσθηκαν για 
την ανωτέρω αιτία δεν εκτελούνται και τα ποσά που βεβαι¬ 
ώθηκαν σε βάρος των αιρετών οργάνων ή υπαλλήλων δια¬ 
γράφονται. 

Εκκρεμείς διαδικασίες καταλογισμού για την ίδια αιτία 
καταργούνται. 

2. Το καλλιτεχνικό προσωπικό των Ο.Τ.Α. πρώτου βαθ¬ 
μού με σχέση εργασίας ιδιωτικού δικαίου αορίστου χρόνου 
προσλαμβάνεται σύμφωνα με το Π.Δ. 524/1980, το δε εκ¬ 
παιδευτικό προσωπικό των Ο.Τ.Α. πρώτου βαθμού προ¬ 
σλαμβάνεται σύμφωνα με τη διαδικασία του άρθρου 18του 
Ν. 2190/1994, όπως ισχύει. 

3. Το δεύτερο εδάφιο της παρ. 5α του άρθρου 27 του 
Ν. 3013/2002, που προστέθηκε στην παρ. 8 του άρθρου 
18 του Ν. 2539/1997, αντικαθίσταται ως εξής: «και του 
προσωπικού όλων των άλλων κατηγοριών και κλάδων». 

4. Στο τέλος της παρ. 1 του άρθρου 27 του Π.Δ. 50/2001, 
όπως αντικαταστάθηκε από την παρ. 18 του άρθρου μόνου 
του Π.Δ. 347/2003, προστίθεται εδάφιο ως εξής: 

«Το ανωτέρω πρόσθετο προσόν δεν είναι υποχρεωτικό 
για το διορισμό σε θέσεις όλων των ειδικοτήτων και κλάδων 
της κατηγορίας ΔΕ, πληντου κλάδου ΔΕ Διοικητικών Γραμ- 
ματέων, στους Ο.Τ.Α. πρώτου βαθμού.» 

5. Στην παρ. 5 του άρθρου 19 του Π.Δ. 23/2002 προστί¬ 
θεται εδάφιο ως εξής: 

«Οι ανωτέρω εκπαιδεύονται είτε στις Σχολές της Δημοτι¬ 
κής Αστυνομίας του Δήμου Κόνιτσας Ν. Ιωαννίνων και του 
Δήμου Τσοτυλίου Ν. Κοζάνης είτε στις κατά τόπο Σχολές 
της Ελληνικής Αστυνομίας. Με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Δημόσιας Τάξης καθορίζεται κάθε αναγκαία λεπτομέρεια 
της εκπαίδευσής τους.» 

6. Παιδικοί σταθμοί, που έχουν συγχωνευθεί σε ένα νομι¬ 
κό πρόσωπο, οργανώνονται σε επίπεδο διεύθυνσης ή αυ¬ 
τοτελούς τμήματος, ανάλογα με τον αριθμό των υπηρετού- 
ντων υπαλλήλων. Παιδικοί σταθμοί που δεν έχουν συγχω¬ 
νευθεί σε ένα νομικό πρόσωπο, οργανώνονται σε αυτοτελή 
γραφεία, ανεξάρτητα από τον αριθμό των υπαλλήλων που 
υπηρετούν σε αυτούς. 

Άρθρο 31 

Ειδικοί συνεργάτες Κ.Ε.Δ.Κ.Ε. - Τ.Ε.Δ.Κ. 

1. Η Κεντρική Ένωση Δήμων και Κοινοτήτων Ελλάδος και 
οι Τοπικές Ενώσεις Δήμων και Κοινοτήτων μπορούν να 
προσλαμβάνουν έως τρεις και έναν, αντιστοίχως, ειδικούς 
συμβούλους ή ειδικούς συνεργάτες ή επιστημονικούς συ¬ 
νεργάτες. Οι ανωτέρω προσλαμβάνονται με σύμβαση ερ¬ 
γασίας ιδιωτικού δικαίου ορισμένου χρόνου, η οποία δεν 
μπορεί να υπερβαίνει τη θητεία του οργάνου που τους προ¬ 
σλαμβάνει, και διέπονται αποκλειστικά από τις διατάξεις 
των επόμενων παραγράφων. 


2. Για την πρόσληψη της παραγράφου 1 του άρθρου αυ¬ 
τού απαιτούνται: 

α) Πτυχίο σχολής Ανώτατου Εκπαιδευτικού Ιδρύματος 
της Χώρας ή ισότιμο πτυχίο αλλοδαπής ανώτατης σχολής. 

β) Ειδίκευση σε επιστημονικό ή επαγγελματικό τομέα αρ¬ 
μοδιοτήτων των οργανισμών τοπικής αυτοδιοίκησης, που 
αποδεικνύεται με αξιόλογη επιστημονική ενασχόληση (δη¬ 
μοσιεύσεις, συμμετοχή σε συνέδρια, ομάδες εργασίας 
κ.λπ.) ή αξιόλογη επαγγελματική απασχόληση ή επαρκείς 
γνώσεις και σημαντική εμπειρία, ανάλογη μετά αντικείμε¬ 
να που θα απασχοληθούν. Επίσης, η ειδίκευση αυτή μπορεί 
να αποδεικνύεται και από την ιδιότητα των προσλαμβανο- 
μένων ως επαγγελματιών ειδικής εμπειρίας. Ειδικά για 
τους επιστημονικούς συνεργάτες, απαιτείται και διδακτο¬ 
ρικό δίπλωμα ή τίτλος μεταπτυχιακών σπουδών Ανώτατου 
Εκπαιδευτικού Ιδρύματος της Χώρας ή ισότιμος τίτλος αλ¬ 
λοδαπής ανώτατης σχολής, που αντιστοιχεί στο αντικείμε¬ 
νο ενασχόλησής τους. 

γ) Για την πρόσληψη ειδικών συνεργατών αρκεί η ειδική 
εμπειρία στοντομέα που προσλαμβάνονται, χωρίς να απαι¬ 
τούνται απαραίτητα τα προσόντα της περίπτωσης β' της 
παραγράφου αυτής. 

3. Η πρόσληψη των ειδικών συμβούλων, ειδικών συνερ¬ 
γατών και επιστημονικών συνεργατών, που προβλέπονται 
στην παράγραφο 1 του άρθρου αυτού, ενεργείται με δη¬ 
μόσια γνωστοποίηση δια του ημερήσιου τύπου από τον 
Πρόεδρο της κάθε Ένωσης, ο οποίος και προσλαμβάνει, 
με αιτιολογημένη απόφασή του, τα πρόσωπα που είναι κα¬ 
τάλληλα. Η απόφαση αυτή καθορίζει τις δραστηριότητες 
και τα ειδικότερα καθήκοντα με τα οποία θα απασχοληθεί 
ο προσλαμβανόμενος. Η πρόσληψη ολοκληρώνεται με την 
υπογραφή από τον προσλαμβανόμενο της σύμβασης ερ¬ 
γασίας ιδιωτικού δικαίου ορισμένου χρόνου, από την οποία 
και συνάπτεται η εργασιακή σχέση με την Ένωση και αρχί¬ 
ζει η υποχρέωση του προσλαμβανόμενου για παροχή υπη¬ 
ρεσιών. 

4. Η πρόσληψη των ειδικών συμβούλων, ειδικών συνερ¬ 
γατών ή επιστημονικών συνεργατών μπορεί να γίνει και με 
απόσπαση από θέση του δημόσιου τομέα ή με ανάθεση κα¬ 
θηκόντων με παράλληλη, πλήρη ή μειωμένη, άσκηση των 
κύριων καθηκόντων του προσλαμβανόμενου. Στην περί¬ 
πτωση αυτή εφαρμόζονται αναλόγως οι διατάξεις του άρ¬ 
θρου 64του Ν. 1416/1984. Οιαποσπώμενοι, κατάτοχρόνο 
της απόσπασής τους, εξακολουθούν να υπάγονται στους 
φορείς ασφάλισης που είναι ασφαλισμένοι. 

5. Οι ειδικοί σύμβουλοι, οι ειδικοί συνεργάτες και οι επι¬ 
στημονικοί συνεργάτες δεν έχουν αποφασιστικές αρμο¬ 
διότητες οποιοσδήποτε μορφής. Παρέχουν συμβουλές και 
διατυπώνουν εξειδικευμένες γνώμες, γραπτά ή προφορι¬ 
κά, για το συγκεκριμένο τομέα δραστηριοτήτων της κάθε 
Ένωσης, την οποία έχουν ορισθεί να εξυπηρετήσουν. Το 
συμβουλευτικό τους έργο απευθύνεται προς τον Πρόε¬ 
δρο, το διοικητικό συμβούλιο και την εκτελεστική επιτρο¬ 
πή, ανάλογα με τις αρμοδιότητές τους. Ειδικά οι επιστημο¬ 
νικοί συνεργάτες παρέχουν υπηρεσίες σε εξειδικευμένα 
επιστημονικά και τεχνικά θέματα, που μπορεί να αναφέρο- 
νται στη διενέργεια ερευνών, εκπόνηση μελετών, σύνταξη 
εκθέσεων, υποβολή προτάσεων ή εισηγήσεων, επεξεργα¬ 
σία και παρουσίαση στοιχείων απαραίτητων για την πραγ¬ 
μάτωση των σκοπών του δήμου, παροχή επιστημονικής ή 
τεχνολογικής βοήθειας σε ειδικά θέματα, που απασχολούν 
τις οργανωτικές μονάδες των Ενώσεων, συστηματική πα¬ 
ρακολούθηση της επιστήμης και τεχνολογίας στον τομέα 
της δραστηριότητάς τους, τήρηση αρχείου ελληνικών και 

ξένων βιβλιογραφικών δεδομένων ή σε κάθε άλλη εργασία 
που τους ανατίθεται από τον οικείο Πρόεδρο. 

6. Το έργο των ειδικών συμβούλων δεν είναι ασυμβίβα¬ 
στο με την ιδιότητα του δικηγόρου, αλλά αναστέλλει την 
άσκηση του δικηγορικού λειτουργήματος. Επίσης για 
όσους έχουν την ιδιότητα του ελεύθερου επαγγελματία, η 
άσκηση του ελεύθερου επαγγέλματος τους είναι ασυμβί¬ 
βαστη με την άσκηση του λειτουργήματοςτου ειδικού συμ¬ 
βούλου. Οι ανωτέρω περιορισμοί δεν ισχύουν για τους ει¬ 
δικούς και επιστημονικούς συνεργάτες. Οι ειδικοί σύμβου¬ 
λοι, οι ειδικοί συνεργάτες και οι επιστημονικοί συνεργάτες 
δεν παρεμβάλλονται, καθ’ οιονδήποτε τρόπο, στην οργα¬ 
νωτική και βαθμολογική κλίμακα ούτε οι θέσεις τους έχουν 
αντιστοιχία με τις θέσεις της κλίμακας αυτής. Υπόκεινται 
απευθείας στην αρμοδιότητα του Προέδρου, για την επι¬ 
κουρία του οποίου έχουν προσληφθεί, και είναι ανεξάρτη¬ 
τοι από το ειδικό επιστημονικό προσωπικό ιδιωτικού δικαί¬ 
ου που προσλαμβάνεται σε οργανικές θέσεις για την εξυ¬ 
πηρέτηση διαρκών αναγκών των Ενώσεων. 

7. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών καθορίζονται οι αποδοχές των ειδικών συμ¬ 
βούλων, των ειδικών συνεργατών και των επιστημονικών 
συνεργατών. Σε περίπτωση ανάθεσης παράλληλων καθη¬ 
κόντων οι αποδοχές δεν μπορούν να υπερβούν το πενή¬ 
ντα τοις εκατό (50%) των αποδοχών της κύριας θέσης 
τους. 

ΚΕΦΑΛΑΙΟ Ε' 

ΘΕΜΑΤΑ ΓΕΝΙΚΩΝ ΓΡΑΜΜΑΤΕΩΝ ΠΕΡΙΦΕΡΕΙΑΣ 
ΚΑΙ ΑΛΛΕΣ ΔΙΑΤΑΞΕΙΣ 

Αρθρο 32 

Λειτουργικά θέματα γραφείου 
Γενικού Γραμματέα Περιφέρειας 

Τα δύο τελευταία εδάφια της παρ. 3 του άρθρου 2 του 
Ν. 2503/1997 αντικαθίστανται ως εξής: 

«Γιατη στελέχωση του Γραφείου κάθε Γενικού Γραμμα- 
τέα Περιφέρειας συνιστώνται δύο ενιαίες θέσεις ειδικών 
συμβούλων - ειδικών συνεργατών με σύμβαση εργασίας 
ιδιωτικού δικαίου ορισμένου χρόνου. Κατά τα λοιπά 
εφαρμόζονται αναλόγως οι διατάξεις του άρθρου 71 του 
Ν. 1943/1991. Για τον ίδιο σκοπό συνιστάται επίσης μια 
θέση δικηγόρου με έμμισθη εντολή, που αφορά την πα¬ 
ροχή συμβουλευτικής υποστήριξης. Ο δικηγόρος που 
προσλαμβάνεται στη θέση αυτή αποχωρεί με την αποχώ¬ 
ρηση, για οποιονδήποτε λόγο, του Γ ενικού Γ ραμματέα, ο 
οποίος τον προσέλαβε, χωρίς αποζημίωση.» 

2. α. Στο πρώτο εδάφιο της παρ. 2 του άρθρου 3 του 
Ν. 2503/1997, μετά τη φράση «και από υπουργείο» προστί¬ 
θεται η φράση «ή νομικό πρόσωπο δημοσίου δικαίου». 

β. Το δεύτερο εδάφιο της παρ. 2 του άρθρου 3 του 
Ν. 2503/1997 αντικαθίσταται ως εξής: 

«Η χρονική διάρκεια της απόσπασης μπορεί να ορίζεται 
ως τέσσερα έτη.» 

γ. Το τελευταίο εδάφιο της παρ. 2 του άρθρου 3 του 
Ν. 2503/1997 αντικαθίσταται ως εξής: 

«Στο Γ ραφείο του Γ ενικού Γ ραμματέα Περιφέρειας επι¬ 
τρέπεται, με απόφασή του, η απόσπαση έως δέκα (10) 
υπαλλήλων από αυτούς που υπηρετούν σε οργανικές μο¬ 
νάδες της Περιφέρειας ή σε νομικά πρόσωπα δημοσίου ή 
ιδιωτικού δικαίου που εποπτεύονται από τον Γ ενικό Γ ραμ¬ 
ματέα της Περιφέρειας, με τον περιορισμό ότι δεν μπορεί 
να αποσπασθούνπερισσότεροιτων δύο υπαλλήλων από το 
ίδιο νομικό πρόσωπο. Επιτρέπεται επίσης η απόσπαση, με 


τήρηση του ορίου του προηγούμενου εδαφίου, υπαλλήλων 
που υπηρετούν σε υπηρεσίες οργανισμών, επιχειρήσεων ή 
εταιρειών που ανήκουν στο κράτος ή το κράτος κατέχει 
τουλάχιστο το πενήντα ένα τοις εκατό (51%) του μετοχικού 
ή εταιρικού κεφαλαίου ή διορίζει τον διοικητή ή τον πρόε¬ 
δρο ή το διοικητικό συμβούλιο, οι οποίες λειτουργούν στην 
εδαφική περιοχή της Περιφέρειας, με εξαίρεση τους ορ¬ 
γανισμούς, επιχειρήσεις ή εταιρείες που είναι εισηγμένες 
στο Χρηματιστήριο Αξιών Αθηνών. Οι αποσπάσεις αυτές γί¬ 
νονται με κοινή απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης και του εποπτεύο- 
ντος Υπουργού, κατά παρέκκλιση από τις ισχύουσες δια¬ 
τάξεις και χωρίς χρονικό περιορισμό. Η μισθοδοσία των 
αποσπώμενων βαρύνει τον φορέα, στον οποίο ανήκουν ορ¬ 
γανικά.» 

Αρθρο 33 

Ρυθμίσεις θεμάτων Δ.Ε.Υ.Α. 

1. Η παρ. 1 του άρθρου 2 του Ν. 1069/1980, όπως αυτό 
αντικαταστάθηκε με την παρ. 7 του άρθρου 57 του Ν. 2218/ 
1994 και τροποποιήθηκε με την παρ. 1 εδ. 9του άρθρου 1 
του Ν. 2647/1998 καιτηνπαρ. 6του άρθρου 8του Ν. 2839/ 
2000, αντικαθίσταται ως εξής: 

«1. Με αποφάσεις των δημοτικών ή κοινοτικών συμβου¬ 
λίων, που εγκρίνονται από τον Γ ενικό Γ ραμματέα της οικεί¬ 
ας Περιφέρειας, η οποία δημοσιεύεται στην Εφημερίδα 
της Κυβερνήσεως, μπορεί να διευρυνθεί ο σκοπός των επι¬ 
χειρήσεων και να περιλάβει, εκτός από την ύδρευση, την 
αποχέτευση και την άρδευση και τους ακόλουθους τομείς 
στην περιοχή της αρμοδιότητάς τους: 

α) τη συγκέντρωση, μεταφορά και διάθεση απορριμμά¬ 
των, 

β) τη μελέτη, κατασκευή, συντήρηση, εκμετάλλευση, δι¬ 
οίκηση και λειτουργία των δικτύων τηλεθέρμανσης, 
γ) τη μελέτη, κατασκευή, συντήρηση, εκμετάλλευση, επί¬ 
βλεψη, διοίκηση και λειτουργία των δικτύων φυσικού αερί¬ 
ου, σύμφωνα με την υπάρχουσα νομοθεσία, 
δ) την εμφιάλωση και εμπορία νερού, 
ε) τη διαχείριση, αξιοποίηση και εμπορία των ανανεώσι¬ 
μων πηγών ενέργειας, που προέρχονται από τα αντικείμε¬ 
να δραστηριότητας των δημοτικών επιχειρήσεων ύδρευ¬ 
σης και αποχέτευσης ή των δραστηριοτήτων των οικείων 
οργανισμών τοπικής αυτοδιοίκησης, σύμφωνα με την κεί¬ 
μενη νομοθεσία. 

Με την ίδια απόφαση ρυθμίζονται τα θέματα της μεταβί¬ 
βασης αρμοδιοτήτων, υποχρεώσεων, πόρων και συναφών 
θεμάτων, αναγκαίων για την εκτέλεση των παραπάνω έρ¬ 
γων. Αν συμπεριληφθεί στους σκοπούς της επιχείρησης η 
μελέτη, κατασκευή, συντήρηση, εκμετάλλευση, επίβλεψη, 
διοίκηση και λειτουργία των δικτύων φυσικού αερίου, μπο¬ 
ρεί η τυχόν υφιστάμενη αμιγής δημοτική ή διαδημοτική επι¬ 
χείρηση φυσικού αερίου να απορροφάται από τη δημοτική 
επιχείρηση ύδρευσης και αποχέτευσης με απόφαση του 
Δημοτικού Συμβουλίου του οικείου Δήμου, που εκδίδεται 
ύστερα από πρόταση των Διοικητικών Συμβουλίων των δύο 
επιχειρήσεων.» 

2. Το εδάφιο γ'τηςπαρ. 2του άρθρου 5του Ν. 1069/1980, 
όπως αυτό τροποποιήθηκε με την παρ. 2 του άρθρου 6 του 
Ν. 2307/1995, αντικαθίσταται ως εξής: «γ) Ψηφίζει το ετή¬ 
σιο προγραμμάτων έργων κατασκευής, συμπλήρωσης και 
συντήρησης του δικτύου ύδρευσης και αποχέτευσης των 
έργων κατασκευής, συμπλήρωσης και συντήρησης των δι¬ 
κτύων των δραστηριοτήτων, οι οποίες περιλαμβάνονται 
στους σκοπούς της επιχείρησης σύμφωνα με τις διατάξεις 

της παρ. 1 του άρθρου 2 του Ν. 1069/1980, καθώς και το 
πρόγραμμα επενδύσεων.» 

3. Στο άρθρο 7 του Ν. 1069/1980 προστίθεται παράγρα¬ 
φος 4, με αντίστοιχη αναρίθμηση των παραγράφων 4, 5, 6 
και 7 σε 5, 6, 7 και 8, η οποία έχει ως εξής: 

«4. Αν απορροφηθεί η δημοτική επιχείρηση φυσικού αε¬ 
ρίου απάτη δημοτική επιχείρηση ύδρευσης και αποχέτευ¬ 
σης, το προσωπικό που υπηρετούσε στην πρώτη και κατεί¬ 
χε οργανικές θέσεις, μπορεί με απόφαση του οικείου Δη¬ 
μοτικού Συμβουλίου και σύμφωνη γνώμη του διοικητικού 
συμβουλίου της Δ.Ε.Υ.Α. να μεταφέρεται στη δημοτική επι¬ 
χείρηση ύδρευσης και αποχέτευσης και να καταλαμβάνει 
τις ανάλογες με την ειδικότητά του θέσεις που έχουν προ- 
βλεφθεί στον Οργανισμό Εσωτερικής Υπηρεσίας της πα¬ 
ραγράφου 1 του άρθρου αυτού.» 

4. Η παράγραφος 4 του άρθρου 10 του Ν. 1069/1980, 
όπως αυτή προστέθηκε με την παράγραφο 4 του άρθρου 6 
του Ν. 2307/1995, καταργείται και προστίθενται νέες πα¬ 
ράγραφοι 4 και 5, οι οποίες έχουν ως εξής: 

«4. Στους πόρους της επιχείρησης, της οποίας διευρύνε¬ 
ται ο σκοπός και περιλαμβάνει και τη μελέτη, κατασκευή, 
συντήρηση, εκμετάλλευση, επίβλεψη, διοίκηση και λει¬ 
τουργία των δικτύων φυσικού αερίου, την εμφιάλωση και 
εμπορία του νερού και τη διαχείριση, αξιοποίηση και εμπο¬ 
ρία των ανανεώσιμων πηγών ενέργειας περιλαμβάνονται: 
α) το τέλος σύνδεσης με το δίκτυο φυσικού αερίου, 
β) τα εισπραττόμενα ποσά για τη δαπάνη μετατόπισης 
αγωγών και συνδέσεωντου φυσικού αερίου ή άλλων εργα¬ 
σιών, 

γ) η αξία του καταναλισκόμενου φυσικού αερίου, 
δ) οι συνεισφορές τρίτων για εκτέλεση έργων φυσικού 
αερίου κατά προτεραιότητα, 
ε) τα εισπραττόμενα ποσά για οποιαδήποτε απαραίτητη 
δαπάνη σχετική με τις προσφερόμενες υπηρεσίες από τα 
νέα αντικείμενα της επιχείρησης και 
στ) τα έσοδα από την εμπορία εμφιαλωμένου νερού και 
των ανανεώσιμων πηγών ενέργειας. 

5. Οι διατάξεις του άρθρου 25 του Ν. 1069/1980 εφαρ¬ 
μόζονται αναλόγως και για τα αντικείμενα της τηλεθέρ- 
μανσης, του φυσικού αερίου και των άλλων δραστηριοτή¬ 
των, στις οποίες έχει διευρυνθεί το αντικείμενο της επιχεί¬ 
ρησης, σύμφωνα με την παράγραφο 1 του άρθρου 2 του 
Ν. 1069/1980.» 

Άρθρο 34 

Θέματα αδειών διαμονής αλλοδαπών 

1. Αλλοδαποί, οι οποίοι έχουν λάβει θεώρηση εισόδου 
(\/Ι5Α) για σπουδές ή επαγγελματική κατάρτιση στην Ελ¬ 
λάδα μετά την 1.7.2002, αλλά δεν υπέβαλαν εμπροθέσμως 
αίτηση για χορήγηση άδειας παραμονής ως τη δημοσίευ¬ 
ση του παρόντος, μπορούν να την υποβάλουν μέσα σε εξή¬ 
ντα (60) ημέρες από τη δημοσίευση του παρόντος, εφόσον 
πληρούν τις προϋποθέσεις του άρθρου 11 του Ν. 2910/ 
2001 και, παραλλήλως, αποδεικνύεται, με βεβαίωση του οι¬ 
κείου εκπαιδευτικού ιδρύματος, δημόσιου ή ιδιωτικού ιν¬ 
στιτούτου επαγγελματικής κατάρτισης (Ι.Ε.Κ.) ή εργαστη¬ 
ρίου ελευθέρων σπουδών, ότι συνεχίζουν να φοιτούν κα¬ 
νονικά σε αυτά. 

2. Το άρθρο 15του Ν. 2910/2001 αντικαθίσταται ως εξής: 

«Αρθρο 15 

Αλλαγή κατεύθυνσης σπουδών 

Αλλοδαπός, ο οποίος έχει λάβει θεώρηση εισόδου (\/Ι8Α) 
ή άδεια παραμονής για σπουδές ή για επαγγελματική κα¬ 


τάρτιση στην Ελλάδα, μπορεί να αλλάξει εκπαιδευτικό 
ίδρυμα ή δημόσιο ή ιδιωτικό ινστιτούτο επαγγελματικής 
κατάρτισης (Ι.Ε.Κ.) ή εργαστήριο ελευθέρων σπουδών, κα¬ 
θώς και κατεύθυνση σπουδών ή επαγγελματικής κατάρτι¬ 
σης, μόνο μία φορά, σύμφωνα με την κείμενη νομοθεσία 
και υπό την προϋπόθεση ότι δεν θα υπάρξει υπέρβαση του 
χρόνου παραμονής που προβλεπόταν για τις αρχικές 
σπουδές.» 

3. Στο άρθρο 16του Ν. 2910/2001 προστίθενται τα ακό¬ 
λουθα εδάφια: 

«Σε αλλοδαπούς φοιτητές, που συμμετέχουν σε προ¬ 
γράμματα με σκοπό την πρακτική άσκηση στο αντικείμενο 
των σπουδών τους, χορηγείται άδεια διαμονής, με απόφα¬ 
ση του Γ ενικού Γ ραμματέα της Περιφέρειας, η οποία επέ- 
χει και θέση άδειας εργασίας, ισχύος έως έξι (6) μηνών, με 
δυνατότητα ισόχρονης παράτασης, εφόσον προηγουμέ¬ 
νως έχουν λάβει ειδική θεώρηση εισόδου για το σκοπό αυ¬ 
τόν. Γιατη χορήγηση της ειδικής θεώρησης εισόδου ο αλ¬ 
λοδαπός φοιτητής θα πρέπει να προσκομίσει στο ελληνικό 
Προξενείο του τόπου κατοικίας του: 
α) διαβατήριο ή άλλο ισοδύναμο έγγραφο, 
β) βεβαίωση του αρμόδιου, κατά περίπτωση, φορέα 
ανταλλαγών, από την οποία θα προκύπτει ότι ο αλλοδαπός 
γίνεται αποδεκτός στο πρόγραμμα για πρακτική εξάσκηση 
στο αντικείμενο των σπουδών του σε συγκεκριμένη επιχεί¬ 
ρηση για ορισμένο χρονικό διάστημα που δεν υπερβαίνει 
τους έξι (6) μήνες, 

γ) πιστοποιητικό υγείας που εκδίδεται από τις αρχές της 
χώρας προέλευσης του αλλοδαπού, 
δ) πιστοποιητικό ποινικού μητρώου, 
ε) στοιχεία από τα οποία να προκύπτει ότι είναι ασφαλι¬ 
σμένος καθ’ όλη τη διάρκεια παραμονής στην ημεδαπή. 

Η άδεια διαμονής χορηγείται χωρίς να ακολουθείται η 
διαδικασία των παραγράφων 3 έως 8 του άρθρου 8 του νό¬ 
μου αυτού, με την επίδειξη της ειδικής θεώρησης εισόδου 
και την προσκόμιση του παράβολου, κατά τα οριζόμενα 
στο άρθρο 71 του ίδιου νόμου.» 

4. Η παράγραφος Ια του άρθρου 32 του Ν. 3202/2003 
αντικαθίσταται ως εξής: 

«Όταν πρόκειται για ανανέωση άδειας διαμονής, που 
αφορά διαφορετικό εργασιακό καθεστώς από εκείνο για 
το οποίο έχει χορηγηθεί η σχετική άδεια και πληρούνται οι 
λοιπές προϋποθέσεις του νόμου, δεν απαιτείται η αντίστοι¬ 
χη για το σκοπό αυτόν ειδική θεώρηση εισόδου. Η διαδικα¬ 
σία αυτή δεν αφορά τους κατόχους άδειας διαμονής για 
τους λόγους που προβλέπονται στις διατάξεις των άρθρων 
10-18,34,35,36,37 παρ. 6α και β, 37 παρ. 7α, εφόσον οι κά¬ 
τοχοί τους εισήλθαν στην Ελλάδα ειδικά για το σκοπό αυ¬ 
τόν. Άδειες διαμονής, που χορηγήθηκαν με βάση το άρθρο 
37 παρ. 1 και 4 περιπτώσεις γ' και δ' καθώς και 37 παρ. 7β, 
δεν μπορούν να ανανεωθούν για λόγο διαφορετικό από αυ¬ 
τόν, για τον οποίο είχαν αρχικώς χορηγηθεί. 

5. Η παράγραφος 4 του άρθρου 33 του Ν. 2910/2001, 
όπως ισχύει, αντικαθίσταται ως εξής: 

«4. Ως μέλη οικογένειας Έλληνα ή πολίτη Ευρωπαϊκής 
Ένωσης νοούνται: 
α. οι σύζυγοι, 

β. τα κάτω του 21ου έτους τέκνα των συζύγων, 
γ. οι γονείς των συζύγων, καθώς και τα τέκνα αυτών άνω 
του 21ου έτους, εφόσον αποδεικνύεται ότι θα συντηρού¬ 
νται από αυτούς.» 

6. Στην παρ. 1 του άρθρου 37 του Ν. 2910/2001 όπως 
ισχύει, προστίθεται εδάφιο, το οποίο έχει ως εξής: 

«Οι παραπάνω αλλοδαποί μπορούν να συνοδεύονται και 




5698 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


από τα κατά το άρθρο 28 παράγραφος 2 μέλη της οικογέ- 
νειάς τους, στα οποία χορηγείται ατομική άδεια παραμο¬ 
νής που λήγει με τη λήξη της άδειας παραμονής των αλλο¬ 
δαπών, εφόσον προσκομίσουν πρόσφατο πιστοποιητικό 
οικογενειακής κατάστασης επίσημα επικυρωμένο και με¬ 
ταφρασμένο.» 

7. Η παρ. 7 του άρθρου 44 του Ν. 2910/2001 αντικαθί¬ 
σταται ως εξής: 

«7. Η απέλαση αλλοδαπών, που βρίσκονται παράνομα 
στη Χώρα και καταγγέλλουν πράξεις προαγωγής σε πορ¬ 
νεία, μπορεί, με διάταξη του εισαγγελέα πλημμελειοδικών 
και έγκριση του εισαγγελέα εφετών, να αναστέλλεται έως 
ότου εκδοθεί αμετάκλητη απόφαση για τις πράξεις που κα¬ 
ταγγέλθηκαν. Αν η καταμήνυση αποδειχθεί ψευδής, η απέ¬ 
λαση εκτελείται. Για όσο χρόνο διαρκεί η αναστολή της 
απέλασης χορηγείται, με απόφαση του Γενικού Γραμμα¬ 
τέα Περιφέρειας, άδεια διαμονής κατά παρέκκλιση των 
διατάξεων του Ν. 2910/2001. Η ανωτέρω άδεια διαμονής 
επέχει και θέση άδειας εργασίας, χορηγείται για χρονικό 
διάστημα έξι (6) μηνών και ανανεώνεται για ίσο χρονικό διά- 
στημα ως την έκδοση της αμετάκλητης δικαστικής απόφα¬ 
σης και για τη χορήγησή της δεν απαιτείται η καταβολή του 
παράβολου του άρθρου 71. Οι διατάξεις των προηγούμε¬ 
νων εδαφίων εφαρμόζονται αναλόγως και για τις περιπτώ¬ 
σεις του άρθρου 12 του Ν. 3064/ 2002.» 

8. Σε τέκνα αλλοδαπών, τα οποία κατά την ημερομηνία 
έναρξης ισχύος του Ν. 2910/2001 δεν είχαν συμπληρώσει 
το 21ο έτος της ηλικίας τους και είτε τους είχε χορηγηθεί 
προσωρινή εξάμηνη άδεια διαμονής, σύμφωνα με τις δια¬ 
τάξεις του άρθρου 66 παρ. 5 του ίδιου νόμου, καίτοι πλη¬ 
ρούσαν τις προϋποθέσεις για την υπαγωγή τους στις δια¬ 
τάξεις του άρθρου 67 του ανωτέρω νόμου είτε ήταν εγγε¬ 
γραμμένα ως προστατευόμενα μέλη στις άδειες διαμονής 
των γονέων τους και δεν τους χορηγήθηκε αυτοτελής 
άδεια διαμονής, σύμφωνα με τις διατάξεις του άρθρου 32 
του ίδιου νόμου είτε δεν έλαβαν άδεια διαμονής καίτοι οι 
γονείς τους ήταν ή έγιναν κάτοχοι άδειας διαμονής, χορη¬ 
γείται: α) αυτοτελής άδεια διαμονής, σύμφωνα με τις δια¬ 
τάξεις του άρθρου 32 του Ν. 2910/2001, εφόσον κατά την 
ημερομηνία υποβολής της αίτησης δεν έχουν συμπληρώ¬ 
σει το 21ο έτος της ηλικίας τους, β) άδεια διαμονής για 
σπουδές, εφόσον έχουν υπερβεί το 21ο έτος της ηλικίας 
τους και φοιτούν σε εκπαιδευτικά ιδρύματα της Χώρας, η 
οποία μπορεί να ανανεωθεί για έναν από τους λόγους του 
Ν. 2910/2001 και γ) άδεια διαμονής για έναν από τους λό¬ 
γους του Ν. 2910/2001, εφόσον έχουν υπερβεί το 21ο έτος 
της ηλικίας τους και πληρούν τις εκ του νόμου οριζόμενες 
για κάθε περίπτωση προϋποθέσεις, με εξαίρεση την περί¬ 
πτωση του άρθρου 37 παρ. 1 του Ν. 2910/2001. Οι ανωτέ¬ 
ρω αλλοδαποί έχουν δικαίωμα υποβολής σχετικής αίτησης 
στο δήμο του τόπου κατοικίας τους, συνοδευόμενη από τα 
έκτου νόμου, σε κάθε περίπτωση, απαιτούμενα δικαιολο- 
γητικά, μέσα σε προθεσμία τριών (3) μηνών από την έναρ¬ 
ξη ισχύος του νόμου αυτού. Γ ια το χρονικό διάστημα που 
μεσολαβεί από τη δημοσίευση του παρόντος ως την ημε¬ 
ρομηνία υποβολής της ανωτέρω αίτησης, οι αλλοδαποί θε¬ 
ωρούνται νόμιμα διαμένοντες χωρίς την ανάγκη έκδοσης 
οποιοσδήποτε διαπιστωτικής πράξης. 

Άρθρο 35 

Μεταβατικές διατάξεις και λοιπές ρυθμίσεις 

1. Οι υφιστάμενες κατάτη δημοσίευση του παρόντος Νο¬ 
μαρχιακές Επιτροπές εξακολουθούν να λειτουργούν ως 
την 31.12.2004 σύμφωνα με τις αντικαθιστώμενες διατά¬ 
ξεις. 


2. Επιτρέπεται η παρέμβαση της Ε.Ν.Α.Ε.,της Κ.Ε.Δ.Κ.Ε. 
και των Τ.Ε.Δ.Κ., ενώπιον των πολιτικών και διοικητικών δι¬ 
καστηρίων υπέρ των οργανισμών τοπικής αυτοδιοίκησης, 
των νομικών προσώπων και των επιχειρήσεων αυτών, έπει¬ 
τα από απόφαση των Διοικητικών Συμβουλίων της 
Ε.Ν.Α.Ε.,της Κ.Ε.Δ.Κ.Ε. καιτωνΤ.Ε.Δ.Κ. και αν από το αντι¬ 
κείμενο της διαφοράς επηρεάζεται το γενικότερο συμφέ¬ 
ρον της τοπικής αυτοδιοίκησης. Σε διαφορές μεταξύ 
Ο.Τ.Α. αποκλείεται οποιαδήποτε παρέμβαση, με την εξαί¬ 
ρεση των διαφορών μεταξύ Ο.Τ.Α. διαφορετικού βαθμού. 

3. α. Οι πρόεδροι των Ενιαίων Νομαρχιακών Αυτοδιοική¬ 
σεων, οι Νομάρχες, οι Αντινομάρχεςτων Νομαρχιακών Αυ¬ 
τοδιοικήσεων και Νομαρχιακών Διαμερισμάτων και οι Γ ενι¬ 
κοί Γραμματείς αυτών μπορούν να κάνουν χρήση των υπη¬ 
ρεσιών κινητήςτηλεφωνίας, μέσω μιας συσκευής έκαστος, 
για την κάλυψη των υπηρεσιακών τους αναγκών. Η σχετική 
δαπάνη καλύπτεται από τις πιστώσεις του προϋπολογι¬ 
σμού της οικείας Νομαρχιακής Αυτοδιοίκησης. 

β. Οι δήμαρχοι, πρόεδροι κοινοτήτων, αντιδήμαρχοι, 
πρόεδροι συμβουλίων δημοτικών διαμερισμάτων του άρ¬ 
θρου 120 του Π.Δ. 410/1995 και οι πρόεδροι δημοτικών 
συμβουλίων δήμων άνω των ογδόντα χιλιάδων (80.000) κα¬ 
τοίκων, καθώς και δήμων πρωτευουσών νομών, μπορούν 
να κάνουν χρήση των υπηρεσιών της κινητής τηλεφωνίας, 
μέσω μιας συσκευής έκαστος, για την κάλυψη των υπηρε¬ 
σιακών τους αναγκών. Το ίδιο δικαίωμα παρέχεται και 
στους Γ ενικούς Γ ραμματείς των δήμων. Η σχετική δαπάνη 
καλύπτεται από τις πιστώσεις του προϋπολογισμού του οι¬ 
κείου δήμου ή κοινότητας. 

γ. Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομίας και Οι¬ 
κονομικών καθορίζεται, για τους παραπάνω χρήστες των 
υπηρεσιώντης κινητήςτηλεφωνίας, το ανώτατο επιτρεπτό 
όριο των κλήσεων αυτών. 

4. α. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Οικονομίας και Οικονομικών 
και Απασχόλησης και Κοινωνικής Προστασίας συνιστάται 
στο Υπουργείο Οικονομίας και Οικονομικών Ομάδα Εργα¬ 
σίας, η οποία απαρτίζεται από εκπροσώπους των αντίστοι¬ 
χων Υπουργείων, του Ι.Κ.Α., του Ο.Γ.Α. και της ΔΙΑΣ Α.Ε. 
(«ΔΙΑΤΡΑΠ ΕΖΙΚΑ ΣΥΣΤΗ Μ ΑΤΑ Α.Ε.»). 

β.ί. Αντικείμενο της ανωτέρω Ομάδας Εργασίας είναι ο 
σχεδιασμός οργάνωσης ηλεκτρονικού αρχείου, στο οποίο 
θα περιληφθούν τα στοιχεία των ληξιαρχικών πράξεων θα- 
νάτωντων συνταξιούχωντου Δημοσίου και των ασφαλιστι¬ 
κών ταμείων και η περαιτέρω διασταύρωση των στοιχείων 
αυτών με τα αντίστοιχα των ασφαλιστικών φορέων, ώστε 
να καθίσταται δυνατή η άμεση διαγραφή των αποβιούντων 
που είναι συνταξιούχοι αυτών. 

μ. Η ίδια Ομάδα Εργασίας θα προτείνει και τις αναγκαίες 
τροποποιήσεις των στοιχείων που εμπεριέχονται στις λη¬ 
ξιαρχικές πράξεις θανάτου. 

γ. Με την παραπάνω κοινή υπουργική απόφαση σύστα¬ 
σης της Ομάδας Εργασίας, ορίζεται ο εκπρόσωπος του 
Υπουργείου που προεδρεύει, η γραμματειακή υποστήριξή 
της, ο χρόνος περάτωσηςτου έργου της, καθώς και η απο¬ 
ζημίωση των μελών της, σύμφωνα με τις ισχύουσες διατά¬ 
ξεις. 

δ. Η εταιρία «ΔΙΑΣ Α.Ε.» δεν έχει οποιαδήποτε οικονομι¬ 
κή αξίωση από το Δημόσιο, πληντης προβλεπόμενης στην 
περίπτωση γ'της παραγράφου αυτής αποζημίωσης για τη 
συμμετοχή της στην Επιτροπή. 

5. Το άρθρο 47 του Ν. 344/1976 αντικαθίσταται ως ακο¬ 
λούθως: 

«1. Με αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης ρυθμίζονται όλα τα θέματα 
που αφορούν: 

α. την κατάρτιση και τήρηση των ληξιαρχικών βιβλίων, 
β. την προσθήκη ή αντικατάσταση στοιχείων που απαι¬ 
τούνται για τη σύνταξη των ληξιαρχικών πράξεων και την 
καταχώριση αυτών στα ληξιαρχικά βιβλία, 
γ. την έκδοση αντιγράφων, πιστοποιητικών και αποσπα¬ 
σμάτων των ληξιαρχικών βιβλίων, 
δ. κάθε αναγκαία λεπτομέρεια για την εκτέλεση του νό¬ 
μου. 

2. Με προεδρικό διάταγμα, που εκδίδεται ύστερα από 
πρόταση του Υπουργού Εσωτερικών, Δημόσιας Διοίκησης 
και Αποκέντρωσης, ρυθμίζονται τα θέματα που αναφέρο- 
νται στην επιθεώρηση των ληξιαρχικών βιβλίων. 

3. Ως την έκδοση των υπουργικών αποφάσεων της πα¬ 
ραγράφου 1 εξακολουθούν να εφαρμόζονται τα ήδη εκδο- 
θέντα σχετικά προεδρικά διατάγματα.» 

6. Η διάταξη του άρθρου 12παρ. 10 του Ν. 1400/1983, 
όπως αντικαταστάθηκε με την παρ. 4 του άρθρου 57 του 
Ν. 1943/1991 και την παρ. 9 του άρθρου 57 του Ν. 2218/ 
1994, εφαρμόζεται και για τους τοπικούς συμβούλους. 

7. Η παρ. 12του άρθρου 68του Π.Δ. 351/2003, όπως αντι- 
καταστάθηκε με την παρ. 2 του άρθρου 17 του Ν. 3242/ 
2004, αντικαθίσταται ως εξής: 

«12. Οι συμβολαιογράφοι, οι δικηγόροι και οι ασκούμενοι 
δικηγόροι μπορούν να διορισθούν ως τακτικοί ή αναπλη¬ 
ρωτές αντιπρόσωποι της δικαστικής αρχής, τόσο στην 
εκλογική περιφέρεια από την οποία κατάγονται, όσο και 
στην εκλογική περιφέρεια στην οποία περιλαμβάνεται ολι¬ 
κά ή μερικά το πρωτοδικείο, στο οποίο είναι διορισμένοι και 
ασκούντο καθήκοντά τους.» 

8. α. Το πρώτο εδάφιο της παραγράφου 2 της πράξης 
Υπουργικού Συμβουλίου αριθμ. 19/8.2.1990, που κυρώθη¬ 
κε μετο άρθρο 6του Ν. 1878/1990, αντικαθίσταται ως εξής: 

«Από κάθε φορέα του δημόσιου τομέα (υπουργείο, 
Ν.Π.Δ.Δ., Ν.Π.Ι.Δ.) δεν επιτρέπεται διάθεση αριθμού με¬ 
γαλύτερου του τέσσερα τοις εκατό (4%), υπολογιζομέ- 
νου επί του συνόλου των υπηρετούντων τακτικών υπαλ¬ 
λήλων ή με σχέση εργασίας ιδιωτικού δικαίου αορίστου 
χρόνου που υπάγονται στην ίδια υπηρεσία διοικητικού ή 
προσωπικού.» 

β. Στηνπαρ. 3του άρθρου 32του Ν. 2190/1994η φράση 
«επιφυλασσομένου του ορίου 2% της διάταξης της παρα¬ 
γράφου 2 της ΠΥΣ 19/8.2.1990» αντικαθίσταται με τη φρά¬ 
ση «επιφυλασσομένου του ορίου 4% της διάταξης της πα¬ 
ραγράφου 2 της ΠΥΣ 19/ 8.2.1990.» Από το άρθρο 24 του 
Ν. 3051/2002 διαγράφεται η φράση «από τους οποίους ο 
ένας τουλάχιστον είναι πτυχιούχος Α.Ε.Ι..» 

γ. Υπάλληλοι φορέωντου ευρύτερου δημόσιου τομέα, οι 
οποίοι έχουν αποσπασθεί, ως την έναρξη ισχύος του νόμου 
αυτού, σύμφωνα με την παρ. 2του άρθρου ΙΟτου Ν. 216/ 
1974, στη Γενική Γραμματεία Δημόσιας Διοίκησης και Ηλε¬ 
κτρονικής Διακυβέρνησης του Υπουργείου Εσωτερικών, 
Δημόσιας Διοίκησης και Αποκέντρωσης και εν συνεχεία 
έχουν διατεθεί, σύμφωνα με την κείμενη νομοθεσία, στα 
γραφεία των Βουλευτών και Ελλήνων Βουλευτών του Ευ¬ 
ρωπαϊκού Κοινοβουλίου, καθώς και στα γραφεία Κομμά¬ 
των που εκπροσωπούνται στη Βουλή και στο Ευρωπαϊκό 
Κοινοβούλιο, εξακολουθούν να παρέχουν τις υπηρεσίες, 
για τις οποίες έγινε η διάθεσή τους και μετά την έξοδο από 
το δημόσιο τομέα του φορέα στον οποίο ανήκουν. Τυχόν 
αποφάσεις ανάκλησης αποσπάσεων και διάθεσης των πα¬ 
ραπάνω υπαλλήλων δεν ισχύουν. 


9. Στην παρ. 1 του άρθρου 7 του Ν. 3037/2002 «Απαγό¬ 
ρευση παιγνίων» και μετά τη λέξη «Αποκέντρωσης,» προ¬ 
στίθενται οι λέξεις: 

«Περιβάλλοντος, Χωροταξίας και Δημόσιων Έργων, 
Υγείας και Κοινωνικής Αλληλεγγύης,». 

10. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκησης 
και Αποκέντρωσης, Οικονομίας και Οικονομικών και Απα¬ 
σχόλησης και Κοινωνικής Προστασίας, μπορεί να ορίζεται 
ημέρα αργίας σε πόλεις, νομούς και περιφέρειες της Χώ¬ 
ρας, για τον εορτασμό ιστορικού ή θρησκευτικού γεγονό¬ 
τος τοπικού, αντιστοίχως, χαρακτήρα. 

11. Η ημέρα αργίας για την περιφέρεια του Δήμου Πό¬ 
ρου, Ν. Αττικής, που καθιερώθηκε με το Β.Δ. 565/ 
26.8.1962 για την εορτή της Αναλήψεως, μεταφέρεται για 
την εορτή του πολιούχου Αγίου Λεωνίδη, η οποία εορτάζε¬ 
ται την Πέμπτη μετά την Κυριακή του Θωμά. 

12. Ηπερίπτωσηγ'τηςπαραγράφου 1 του άρθρου 26του 
Ν. 2819/2000 αντικαθίσταται ως ακολούθως: 

«γ.ί. Από τη δημοσίευση του νόμου αυτού, η Δημοτική 
Αστυνομία εξακολουθεί να ασκεί τις αρμοδιότητές των πε¬ 
ριπτώσεων 1,2,3,6,10,12, 13, 16,26, 29,31 και 33 της πα¬ 
ραγράφου Ατού άρθρου 2 του διατάγματος 23/2002. 

ν. Οι υπόλοιπες αρμοδιότητες, που προβλέπονται στην 
ανωτέρω διάταξη, ασκούνται από τη Δημοτική Αστυνομία, 
στο σύνολό τους ή μεμονωμένα, ύστερα από προηγούμε¬ 
νη απόφαση του αρμόδιου Γ ενικού Γ ραμματέα της Περι¬ 
φέρειας, η οποία δημοσιεύεται στην Εφημερίδα της Κυ- 
βερνήσεως. Η απόφαση αυτή εκδίδεται ύστερα από πρό¬ 
ταση του οικείου δημοτικού συμβουλίου και γνώμη του 
αστυνομικού διευθυντή του νομού. 

ιϋ. Ως την έκδοση της παραπάνω απόφασης οι αρμοδιό¬ 
τητες αυτές εξακολουθούν να ασκούνται από την Ελληνική 
Αστυνομία (ΕΛ.ΑΣ.). 

ίν. Στη Δημοτική Αστυνομία ανατίθεται η αρμοδιότητα επι¬ 
βολής των διοικητικών μέτρωντου άρθρου 103του Ν. 2696/ 
1999, για την παράνομη στάθμευση οχημάτων, καθώς και 
της εφαρμογής των διατάξεων που αναφέρονται στην κυ¬ 
κλοφορία οχημάτων στους πεζοδρόμους. 

Οι ανωτέρω αρμοδιότητες εξακολουθούν να ασκούνται, 
παραλλήλως και κατά περίπτωση, από την Ελληνική Αστυ¬ 
νομία (ΕΛ.ΑΣ.) και το Λιμενικό Σώμα.» 

13. α.Τοπρώτο εδάφιο της παρ. 1 του άρθρου 11 του Κα¬ 
ταστατικού των Οργανισμών Λιμένων Α.Ε., όπως προβλέ- 
πεται στο άρθρο εικοστό δεύτερο του Ν. 2932/2001 (ΦΕΚ 
145 Α'), όπως και το πρώτο εδάφιο της παρ. 1 του άρθρου 
14 των καταστατικών του Οργανισμού Λιμένος Πειραιώς 
Α.Ε. και του Οργανισμού Λιμένος Θεσσαλονίκης Α.Ε., όπως 
προβλέπονται αντιστοίχως στα άρθρα τρίτο και όγδοο του 
Ν. 2688/1999 (ΦΕΚ40 Α'), αντικαθίστανται ως εξής: 

«Ο Διευθύνων Σύμβουλος είναι μέλος του Διοικητικού 
Συμβουλίου της εταιρείας, η δε διάρκεια της θητείας του 
είναι ανεξάρτητη από εκείνη των υπόλοιπων μελών.» 

β) Το πρώτο εδάφιο της παρ. 2 του άρθρου 11 του κατα¬ 
στατικού των Οργανισμών Λιμένων Α.Ε., όπως προβλέπε- 
ται στο άρθρο εικοστό δεύτερο του Ν. 2932/2001, όπως και 
το πρώτο εδάφιο της παρ. 2 του άρθρου 14 των καταστατι¬ 
κών του Οργανισμού Λιμένος Πειραιώς Α.Ε. και του Οργα¬ 
νισμού Λιμένος Θεσσαλονίκης Α.Ε., όπως προβλέπονται 
αντιστοίχως στα άρθρα τρίτο και όγδοο του Ν. 2688/1999, 
αντικαθίστανται ως εξής: 

«Ο Διευθύνων Σύμβουλος προσλαμβάνεται με σχέση ερ¬ 
γασίας ιδιωτικού δικαίου αορίστου χρόνου, μετά από δη¬ 
μόσια προκήρυξη της θέσης.» 

Άρθρο 36 

Δημοσιότητα εσόδων και δαπανών 
των Πολιτικών Κομμάτων 

1. Στο τέλος του άρθρου 5 του Ν. 301/1976 (ΦΕΚ91 Α') 
προστίθεται περίπτωση ια' ως εξής: 

«ια. Τεύχος Οικονομικών των Πολιτικών Κομμάτων και 
Συνασπισμών Πολιτικών Κομμάτων. Στο τεύχος αυτό γίνο¬ 
νται οι δημοσιεύσεις των στοιχείων που προβλέπονται στις 
διατάξεις των παραγράφων 2 του άρθρου 18 και 1 του άρ¬ 
θρου 19του Ν. 3023/2002 (ΦΕΚ 146 Α').» 

2. Οι διατάξεις των παραγράφων 2 και 4 του άρθρου 18 
του Ν. 3023/2002 (ΦΕΚ 146 Α') αντικαθίστανται ως εξής: 

«2. Τα Πολιτικά Κόμματα και οι Συνασπισμοί που λαμβά¬ 
νουν κρατική εκλογική χρηματοδότηση, εντός δύο (2) μη¬ 
νών μετά τη διενέργεια των εκλογών ή των εκλογών για την 
ανάδειξη Ελλήνων αντιπροσώπων στο Ευρωπαϊκό Κοινο¬ 
βούλιο συντάσσουν και δημοσιεύουν ειδική έκθεση εκλογι¬ 
κών εσόδων και δαπανών, στην οποία καταχωρίζονται, με 
αναφορά του αντίστοιχου παραστατικού, τα ποσά που συ¬ 
γκέντρωσε το Κόμμα ή ο Συνασπισμός κατά τον εκλογικό 
αγώνα, καθώς και οι κατά την παρ. 3 του άρθρου 5 εκλογι¬ 
κές δαπάνες. Η ειδική έκθεση εκλογικών εσόδων και δαπα¬ 
νών δη μοσιεύεται εντός της παραπάνω προθεσμίας στο οι¬ 
κείο τεύχος της Εφημερίδας της Κυβερνήσεως. Τα στοι¬ 
χεία που περιλαμβάνονται στην ανωτέρω ειδική έκθεση και 
κάθε αναγκαία λεπτομέρεια ρυθμίζονται με κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, που δη¬ 
μοσιεύεται στην Εφημερίδα της Κυβερνήσεως. 

4. Αντίγραφο του ισολογισμού και της ειδικής έκθεσης 
εκλογικών εσόδων και δαπανών, καθώς και τα φύλλα των 
εφημερίδων και του οικείου τεύχους της Εφημερίδας της 
Κυβερνήσεως, στα οποία δημοσιεύτηκαν αντίστοιχα, απο- 
στέλλονται από τα Κόμματα, εντός δεκαπέντε (15) ημερών 
από τη δημοσίευση στην Επιτροπή Ελέγχου του άρθρου 
21, καθώς και στον Υπουργό Εσωτερικών, Δημόσιας Διοί¬ 
κησης και Αποκέντρωσης.» 

3. Οιδιατάξειςτου άρθρου 19του Ν. 3023/2002 (ΦΕΚ 146 
Α') αντικαθίστανται ως εξής: 

«1. Τα Κόμματα και οι Συνασπισμοί που συμμετείχαν, αυ- 
τοτελώς ή σε συνασπισμό, σε γενικές ή αναπληρωματικές 
εκλογές ή εκλογές για την ανάδειξη των Ελλήνων αντιπρο¬ 
σώπων στο Ευρωπαϊκό Κοινοβούλιο και δε δικαιούνται 
κρατική, τακτική ή εκλογική χρηματοδότηση υποχρεούνται 
να δημοσιεύουν ειδική έκθεση εκλογικών εσόδων και δα¬ 
πανών, εντός δύο (2) μηνών από τη διενέργειατων εκλογών 
στο οικείο τεύχος της Εφημερίδας της Κυβερνήσεως. 

2. Αντίγραφο της κατάστασης των εκλογικών εσόδων και 
δαπανών, καθώς και τα φύλλα του οικείου τεύχους της 
Εφημερίδας της Κυβερνήσεως, στα οποία δημοσιεύτηκε, 
αποστέλλονται στην Επιτροπή του άρθρου 21 εντός δεκα¬ 
πέντε (15) ημερών από τη δημοσίευση.» 

4. Για τα Πολιτικά Κόμματα και τους Συνασπισμούς των 
Πολιτικών Κομμάτων που συμμετείχαν στις εκλογές της 
7ης Μαρτίου 2004 και στις εκλογές για την ανάδειξη Ελλή¬ 
νων αντιπροσώπων στο Ευρωπαϊκό Κοινοβούλιο της 13ης 


Ιουνίου του ίδιου έτους η προθεσμία για τη δημοσίευση της 
ειδικής έκθεσης εκλογικών εσόδων και δαπανών των πα¬ 
ραγράφων 2 του άρθρου 18 και 1 του άρθρου 19παρατεί- 
νεται μέχρι 30 Νοεμβρίου 2004 και η δημοσίευση αυτή γί¬ 
νεται αποκλειστικά στο τεύχος της Εφημερίδας της Κυ¬ 
βερνήσεως, που συνιστάται με την παράγραφο 1 του 
άρθρου αυτού. 

Άρθρο 37 

Καταργούμενες διατάξεις 

Από την έναρξη ισχύος αυτού του νόμου, σύμφωνα με τις 
διατάξεις του επόμενου άρθρου, καταργείται κάθε άλλη 
γενική ή ειδική διάταξη, η οποία έχει αντίθετο περιεχόμενο. 

Άρθρο 38 
Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν από τις δια¬ 
τάξεις του ορίζεται διαφορετικά. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 15 Οκτωβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Δ. ΣΙΟΥΦΑΣ 

Γ. ΣΟΥΦΛΙΑΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Μ. ΓΙΑΝΝΑΚΟΥ 

Π. ΠΑΝΑΓΙΩΤΟΠΟΥΛΟΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

Ν. ΚΑΚΛΑΜΑΝΗΣ 

Ε. ΜΠΑΣΙΑΚΟΣ 

ΔΙΚΑΙΟΣΥΝΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΠΑΠΑΛΗΓΟΥΡΑΣ 

Μ.Γ. ΛΙΑΠΗΣ 

ΔΗΜΟΣΙΑΣ ΤΑΞΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΒΟΥΛΓΑΡΑΚΗΣ 

Ε. ΚΕΦΑΛΟΓΙΑΝΝΗΣ 

ΜΑΚΕΔΟΝΙΑΣ- 
ΘΡΑΚΗΣ 

ΑΙΓΑΙΟΥ ΚΑΙ 

ΝΗΣΙΩΤΙΚΗΣ ΠΟΛΙΤΙΚΗΣ 

Ν. ΤΣΙΑΡΤΣΙΩΝΗΣ 

Α. ΠΑΥΛΙΔΗΣ 


Η ΑΝΑΠΛΗΡΩΤΗΣ ΥΠ. ΠΟΛΙΤΙΣΜΟΥ 

Φ. ΠΑΛΛΗ - ΠΕΤΡΑΔΙΑ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 18 Οκτωβρίου 2004 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




